«Овозга қараб сакрашни ўрганаман деб, 4-5 бор оёғим гипс қилинган» — Асила Мирзаёрова\nТокио Паралимпиадасида пара енгил атлетика спорт турида узунликка сакраш бўйича кумуш медални қўлга киритган Асила Мирзаёрова Kun.uz мухбири билан суҳбатда ғалаба йўлидаги машаққатлари ҳақида сўзлаб берди.\nЎзбекистон футзал миллий жамоаси Жаҳон чемпионатини аламли мағлубият билан бошлади\nБеш савол. Швецияга қарши ўйиндан кейинги ўйлар\n«Биринчи мақсад – гуруҳдан чиқиш». Дилшод Раҳматов ЖЧдаги рақиблар, Аргентина билан ўйин ва таркиб ҳақида\n«Мураббий ўзгардими, демак нимадир нотўғри кетяпти» – Катанец расман бош мураббий бўлди\nЎртоқлик учрашуви. «Металлург» «Хўжанд»ни мағлуб этди\nЖасур Жалолиддинов «Локомотив»да 19-рақамда ўйнайди\nЎртоқлик учрашуви. «Локомотив» Тожикистон чемпиони устидан иродали ғалабага эришди\n“Оқ-тепа” клуби Про лигадан четлатилди. Клубнинг барча натижалари бекор қилинди\nПро лигада июнь ойининг энг яхши мураббийи ва футболчиси номи учун даъвогарлар эълон қилинди\n«Олимпик»нинг 6, «Бухоро»нинг 4 очкоси бекор бўлди, «Нефтчи» пешқадамга айланди. «Оқтепа»нинг четлатилиши Про лигага қандай таъсир қилди?\nОдил Ҳамробеков «Пахтакор»га қайтди\nЧусовитина байроқдорлар алмаштирилганига муносабат билдирди\n«Бунёдкор» футболчиси «Турон»га ўтди\nЎртоқлик ўйини. «Сўғдиёна» ОЧЛ иштирокчисини мағлуб этди\nТокио-2020. Ўзбекистонлик дзюдочиларнинг дастлабки рақиблари маълум\n«Насаф» ўртоқлик баҳсида «Машъал»ни йирик ҳисобда мағлуб этди\nЎртоқлик ўйини. «Бунёдкор» «Хоразм» ўйинида 7та гол урилди\n«Нурафшон» уч футболчиси билан хайрлашди


Тажриба алмашилди — Ishonch Gazetasi\nИжтимоий, иқтисодий, ҳуқуқий муҳофазанинг қай йўналишида оқсашлар бор, муаммоларни ечишда дунё тажрибаси қандай? Самарқандда ташкил этилган галдаги ижтимоий ҳамкорликка доир мулоқотда шу каби масалалар муҳокама этилди. Россиянинг Нижегород области касаба уюшмалари кенгаши вакиллари иштирокидаги ушбу тадбирда томонлар ижтимоий, туризм ва бошқа соҳаларда ҳамкорликни йўлга қўйишга келишиб олди.\nУчрашувда Самарқанд вилояти касаба уюшма ташкилотлари бирлашмаси кенгаши раиси Суҳроб Рафиқов, ЎзКУФК ташкилий ишлар бўлими мудири Равшанбек Самарбеков, Истеъмол товарлари ишлаб чиқарувчилар, савдо ва хизмат кўрсатиш соҳаси ходимлари касаба уюшмаси республика кенгаши раиси Улуғбек Муҳаммедов, Соғлиқни сақлаш, кимё ва фармацевтика саноати ходимлари касаба уюшмаси республика кенгашлари вакиллари иштирок этди. Мулоқот аввалида меҳмонларга мамлакатимизда касаба уюшма ташкилотлари амалга ошираётган ишлар, ижтимоий-иқтисодий соҳадаги ислоҳотлар хусусида маълумот берилди.\n– Дунёдаги барча касаба уюшмаларининг энг олий шиори бу – инсонларга наф келтириш. Ана шу эзгу мақсад барча жамоат ташкилотларини бир ёқадан бош чиқариб ишлашга, илғорлар тажрибасини ўрганишга ундайди, – дейди Нижегород области касаба уюшмалари кенгаши раиси Анатолий Соколов. – Сизлар билан қарийб уч минг йиллик тарихга эга Самарқандда учрашиб турганимиздан мамнунмиз. Сафимизда қатор тармоқ касаба уюшмалари бошланғич ташкилотлари раҳбарлари бор. Улар ўзбекистонлик ҳамкасблари амалга ошираётган ишлардан хабардор бўлди. Баъзи жиҳатларда сизларга ҳавасимиз келгани ҳам айни ҳақиқат. Айниқса, жамоат ташкилоти вакиллари орасида депутатларнинг кўплиги эътиборга молик. Афсуски, бу борада бизда оқсашлар бор. Учрашувдан олган муҳим таассуротларимдан яна бири, бу Ўзбекистонда касаба уюшмалари етарлича мавқега эгалигидир. Қолаверса, ижтимоий шерикларнинг жамоат ташкилотига хайрихоҳлиги ҳам таҳсинга лойиқ.\nҲамкасблар келишув ва битимлар, жамоа шартномаси орқали меҳнаткашларга берилаётган имтиёз ва афзалликлар хусусида ҳам гаплашиб олишди. Аёлларнинг гендер тенглиги, ишловчи аёлларга иш берувчиларнинг қўллаётган имтиёзлари муҳокама этилди. Тармоқ ва тараф келишувлар аҳамиятига тўхталиб ўтилди.\n– Сайёрамиздаги муаззам заминда меҳмон бўлдик. Бу ердаги кўҳна Шарқ маданияти, тарих солномаларида музаффар битиклар қолдирган алломалар мақбараларини зиёрат қилдик, – дейди «Нижний Новгород газ саноати» очиқ акциядорлик жамияти касаба уюшма ташкилоти раиси Максим Варон. – Вилоятда касаба уюшмаларининг янги биносида ходимларга яратилган шароит билан танишдик. Улар амалга ошираётган ишларга қизиқишимиз ортди.\nУчрашувда «MAN UZBEKISTAN» автомобиль заводи касаба уюшма ташкилоти етакчиси Маҳмуд Баротов, «Касаба сайр» шўъба корхонаси раҳбари Тўлқин Хидиров ҳамкорлик алоқаси, туризм йўналишларида ҳаракатларни бирлаштириш хусусида сўз юритди.\n– Самарқандда касаба уюшмалари ташкилотлари бирлашмаси қошида «Касаба зиё» ўқув маркази фаолияти йўлга қўйилган экан, — дейди «Нижегород» ўқув-методик маркази раҳбари Лариса Белокопитова. – Биз ҳам ана шундай ижтимоий ва меҳнат муҳофазаси йўналишида ўқувлар ташкил этамиз. Ҳамкасбларимиз билан учрашиб келгусида бу соҳада ҳамкорликни йўлга қўйиш борасида фикрлашиб олдик.\nИкки давлат касаба уюшмалари вакиллари ўртасида кечган қизғин учрашувда ҳамкорлик алоқаларини янада кучайтириш лозим, деган қарорга келинди.\nҚалам ўрнида қурол билан


Ўзбекистон Президенти Шавкат Мирзиёев Қозоғистон давлат раҳбари Қасим-Жомарт Тоқаевга ҳамдардлик билдирди.\nКеча, 20 апрел 05.00да Олмаота — Тошкент йўлининг 181-километрида автобус ҳалокатга учраб, 8 киши воқеа жойида ҳалок бўлган, 32 нафари турли тан жароҳатлари билан касалхонага етказилган эди. Касалхонада яна уч киши жароҳатлардан вафот этди.\nҲалок бўлган ва жароҳатланганлар орасида Ўзбекистон, Қозоғистон ва Тожикистон фуқаролари бўлган. Ҳамюртларимиздан уч киши ҳалок бўлган ва яна 12 киши турли даражада тан жароҳатлари олган.\nЎзбекистон Республикаси Президенти Шавкат Мирзиёев топшириғига кўра кеча фавқулодда вазиятлар, ташқи ишлар, ички ишлар, соғлиқни сақлаш вазирликлари ва бошқа идоралар вакилларидан иборат ҳукумат комиссияси тузилди.\nҚозоғистон автобус ҳалокати Ўзбекистон-Қозоғистон


ФҚБ директори ўринбосари Тошкентга келди - Халқ сўзи\n18:56 30 Август 2018 Жамият\nБош прокуратура ҳузуридаги Ахборот-таҳлил мультимедиа маркази маълумотларига кўра, алоқаларнинг энг муҳим қирралари — Ўзбекистон Республикаси Бош прокуратураси ҳамда АҚШнинг энг йирик ҳуқуқ-тартибот идораларидан бири — Федерал қидирув бюроси ўртасида имзоланган қатор ҳужжатларда ҳам ўз аксини топган. Мазкур ташкилот директори ўринбосари Дэвид Боудич бошчилигидаги делегациянинг пойтахтимизга ташрифи чоғида айнан шу масалаларга алоҳида эътироф қилинди.\nМамлакатимиз Бош прокуратураси ҳамда Америка Қўшма штатлари Федерал қидирув бюроси ўртасидаги ҳамкорликнинг муқаддимаси сифатида ўтган йилнинг декабрь ойида имзоланган Англашув меморандумини мисол қилиш мумкин.\nУшбу ҳужжатнинг ҳар иккала томон учун ҳам муҳимлиги шундаки, у алоқаларга янгича суръат бахш этиб, катта туртки берди. Авваллари дипломатик алоқа ўрнатилганига анча давр ўтган бўлса-да, муносабатларимизда худди шундай ҳужжатнинг йўқлиги ҳуқуқ-тартибот идораларига тегишли ваколатлар доирасида тезкор ўзаро ҳаракатлар олиб боришга имконият йўқ эди. Ҳамкорликка старт берилгач, кейинги қадам уни мустаҳкамлашдан иборат бўлди.\nЖорий йилнинг май ойида Президентимизнинг АҚШга расмий ташрифи доирасида алоқаларни янада ривожлантиришнинг аниқ-равшан “Йўл харитаси” тасдиқлаб олинди.\nАмерика Қўшма штатлари Федерал қидирув бюроси директори ўринбосари Дэвид Боудич бошчилигидаги делегация аъзолари билан Ўзбекистон Бош прокуратурасидаги мулоқот чоғида меҳмонлар самимий қабул учун миннатдорлик билдиришди. Бундан ташқари, ҳар иккала идора ўртасидаги самарали ҳамкорлик давом этиши қайд этилди.\n“Бу каби амалий алоқаларнинг муҳимлиги шундаки, бунда ҳар иккала томон учун ҳам фойдали бўлган конструктив муносабатларга асос солинади. Истиқболлар ва аниқ соҳалар ҳақида тўхталадиган бўлсам, улардаги давомийлик кўпгина йўналишларни қамраб олади. Аввало, терроризм таҳдидига қарши курашиш, бу энг асосийси. Келгусида давлатлар ўртасида маълумотлар алмашиб туриш учун ўзига хос ахборот йўлагини ташкил этиш ҳам муҳим. Бу ўта муҳим. Негаки, биз ўзаро қанчалик ахборот алмашсак, давлатларимиз хавфсизлиги нуқтаи назардан шунча кўп иш қилган бўламиз. Қолаверса, одам савдосига қарши курашиш, халқаро уюшган жиноятчилик, гиёҳванд моддалар савдосига қарши кураш бўйича ҳам ҳамкорлигимизни кучайтирамиз. Афсуски, бу таҳдидлар ҳаммамиз учун бирдек хавф туғдирмоқда” — дейди Д. Боудич.\nМуҳокамалар доирасида юртимизда соҳада амалга оширилаётган туб ислоҳотлар ҳақида маълумотлар бериш билан бирга, жиноятчиликка қарши курашиш, тергов жараёнларида ҳамкорлик қилиш ҳамда биргаликда тренинглар ўтказиш каби масалалар атрофлича муҳокама этилди.\nДарвоқе, бу борадаги илк қадамлар шу йилнинг апрель ойидаёқ ташланган бўлиб, фавқулотда вазиятларда қидирувга бағишланган ҳафталик курслар ташкил этилган эди. Унда Бюронинг махсус агентлари ва экспертлари портловчи моддалар бўйича тажрибалари билан ўртоқлашиб, улар томонидан портлаш ҳолатларида унинг манбаларини аниқлаш, исботлаш юзасидан тажриба ҳамда кўникмаларни ошириш юзасидан амалий ва назарий машғулотлар ўтказилди.\nНавбатдаги учрашувда эса тузилмалар ўртасидаги ҳамкорлик бундан буён ҳам амалий тусда давом этиши таъкидланди.


НАВPЎЗИ ОЛАМ БУГУН - AmuNews.uz - энг сўнгги янгиликлар\nҲар гал Наврўз байрами яқинлашса, олис болаликнинг бетакрор лаҳзалари кўз олдим-да жонланаверади. Қишлоғимизнинг энг сўзамол, доно ва шоиртабиат кишиларидан бири, биз болалар энг яхши кўрадиган "қўшиқчи бобо” - Камол Харрат ҳовлиси атрофига бир тўда болани йиғиб, бошидаги чўгирмасини селкиллатиб бири-биридан қизиқарли эртаклар, оҳанглари дилларни тебратувчи қўшиқлар айтарди. Неча йиллар ўтибдики, Харрат бобонинг овози қулоғим остида ҳамон қайта жаранглайди:\nҲалинчак, ҳо ҳалинчак,\nКелинчак кулиб юрса,\nҚутли бўлар келажак.\nСочи сунбул келинчак.\nПолвон бола туғиб бер,\nҲалинчакка солиб бер.\nБобонинг бу қўшиғидан сўнг биз қувониб кетардик. Ҳудди овулдаги ҳамма келин-чечаларимиз ўғил туғиб, ҳалинчаклар тўлиб кетгандай! Овулимизда Алпомишлар от суриб юргандай-а! Ахир Харрат бобомизнинг қўшиқларидаги мезон шундай эдида:\nКелинчак ул тувиб,\nУлкан ботир йигит бўлиб.\nЭл-овулим, деб эмраниб,\nАлпомишдай от сурар-а.\nОт сурар-а, ҳа-ҳа-ҳай...\nНаврўз келганини Харрат бобомизнинг ҳовлисидаги баланд гужум дарахтига ҳалинчаклар қурилганидан билардик. Эналаримиз юмшоқ, бўрсиллаган бўғирсоқлар пишириб, ёғоч чаноқларга солиб беришарди, қўшни болалар билан бирга баҳам кўрардик. Бир-бировга меҳр-оқибатнинг, эътиборнинг мазмун-моҳияти барқ уриб турарди ҳар бир кўнгилда. Ерўчоққа ўрнатилган даҳсар қозон атрофида кигиз тўшаб, тинмай биқирлаб қайнаётган сумалакни ковлаб туриб, момоларимиз ҳазил қўшиқлар айтишарди.\nКели туйган келинжон,\nБилагинг мунча нимжон?\nТўнка ёрган бўз бола,\nЎчоққа бир боқсанг-о.\nБир урганда ёрмасанг,\nАжиз (кучсиз демоқчи) сан-а ҳай бола!\nХалқимизнинг маънавий бойлиги, сўзамоллиги, ҳозир-жавоблиги синовдан ўтарди гўё сумалак, Наврўз баҳона. Ана шундай айтимлар билан келинларни эпли, йигитларни кучли бўлишга чорларди момоларимиз. Харрат бобо эса баланд гужум дарахтининг ёйилиб ўсган шохларига ҳар галги Наврўзда ҳалинчаклар қурарди. Сумалак сайлининг энг тотли лаҳзалари ана шу ҳалинчакнинг ифорли шамолида эди гўё:\nГужумнинг шохосина осдим ҳалинчак,\nҲаз этиб ўйнасин, кулсин келинчак.\nСилтаманг арқонни, силтаманглар-ов,\nКелинчак сочлари шохга илинжак...\nҲалинчак, ҳалинчак, шамолинг яхши,\nНаврўздан-Наврўзга етирсин омон.\nКелинчак ул кўрсин умрнинг нақши,\nУллари элини қўрғасин омон.\nКўкрак бурма кўйлаклар кийиб, узун сочларини соллантириб ҳалинчак учган келин-чечаларимиз янаги Наврўзга албатта ўғилли бўлиш умидида сумалак қайнаётган қозон атрофида тилакларини пичирлаб-пичирлаб айланишарди. Ҳалинчак учиш гали биз болаларга етганида Харрат бобомиз бошқа бир айтимни бошлардилар:\nМева боққа айлансин.\nУч-а, уч ҳо полвоним,\nДаварагинг боғ бўлсин,\nБўксанг баланд тоғ бўлсин...\nҲалинчак ҳар бориб-келганида бошларимиздан сон-саноқсиз гужум тангалари тўкиларди. Қувнаб-қувнаб, сумалак қайнаётган қозон атрофида ўйнаб-ўйнаб чарчардик, ухлаб қолардик.\n- Сумалак-ка-а-а! – Момоларимизнинг чорловидан уйғониб кетардик. Бутун овул аҳли қозон атрофига йиғиларди. Устига оппоқ дастурхон ёпилган қозон очилгандаги мўъжизани кўрмоққа барча муштоқ!\nҚозон устини очган одам "бисмиллоҳ”, деб Амбар она руҳига дуои фотиҳа ўқирди.\n- Ана, кўрдингизми, - дерди момом қозонни очибоқ, - фаришталар сумалакка туз ташлаб, тотли қилибди, қўлларининг изи қолибди-я!\nҲаммамиз сумалак юзасидаги мўъжизавий шаклга боқиб, ҳайратланардик: гул ва майсаларга ўхшаш, инсон панжасига монанд шакллар бўларди сумалак юзасида! Бу не синоат, бу не мўъжизаки, буғдой майсасининг сути билан буғдой унининг тоти - жаҳоний лаззат мужассам бўлиб етилган Сумалак!\nҲаммадан ёши улуғ момолардан бири "бисмиллоҳ”, деб сумалакка чўмич урарди, қатор терилган идишларга сумалак сузиларди. Ҳаммага етарди сумалак. Ҳамма мамнун, ҳамма шод, бир-бирини қутлаган. Келинлар ёпган сариёғли патирлар, кўк бўрак, гўштли гўжа, ийжон, жўхори патраклар ўртага қўйилиб, Наврўзни нишонлардик. Ҳар гал баҳор шундай бошланарди қишлоғимизда. Бирдан...\nЙўқ, менга аён бўлгани ўтган асрнинг чиркин бир кунида – 1987 йилда халқимизнинг энг қадимий қадрияти – Наврўз байрамига тош отилди. Кўнгиллар вайрон, кўнгиллар зимистон, кўнгиллар ҳайрон, кўнгиллар...\nЭзгуликка, яхшиликка ошуфта кўнгиллар синди. Наврўз байрами диний байрам деб фасод, фитна тўқиди ғаламис бир одам. Унга эргашган маънавий қашшоқ кимсалар Наврўзни қатағон қилдилар, гўё хомталаш этилган мол каби сўйдилар.\nНе вайрону ҳайронлик айқашу уйқаш бўлди,\nҲақми, ёлғон билолмай не кўнгиллар ғаш бўлди.\nСавдолари бир оғир замон, деб қарғаш бўлди,\nҲар ғанимнинг юмуши ўзбекни булғаш бўлди.\nБир сўз ила Наврўзим хомталаш бўлган кунлар.\nҚизалоқнинг сочлари тўзиди баргак тақмай,\nЕрўчоқлар кўмилди кўп замон тўнгак ёқмай.\nИшқ, орзулар бўғилди туғилиб, йўргак тақмай,\nНе кўнгиллар ғаш бўлди замонга "сергак боқмай”,\nБир сўз ила Наврўзим хомталаш бўлган кунлар...\nОвулма-овул оралаб юриб, маъруза қилгувчилар топилди. Наврўз сайли, сумалак сайли билан боғлиқ халқнинг нурли хотираларини, буюк маънавий тарихини қораладилар. Халқимизнинг гўзал удумлари, қадриятларини тамоман ўчириб ташламоққа жазм этдилар. Лекин Наврўз эзгулик ва ҳурлик, озодликка талпинган диллардан ўчмади.\nУни, Наврўзни афсонавий Қақнус қушга менгзагим келаверади. Ахир мажусийлар куфр эълон қилиб Қақнус қушни ўтга ташладилар, у ёнмади. Ислом динини қора тупроққа тенг-лаган жоҳиллар куфрона деб Қақнус қушни мамнуъ этдилар. Афсонавий қуш қайта тирилди. Қанот ёзди, ташна кўнгилларда муҳаббат саҳросини бўстонга айлантирди.\nБир ҳовуч жаҳолатпарастлар амри билан Наврўз юртимизда диний байрам сифатида қатағонга учради. Қафасларни қоқ бўлиб чиқди Наврўз! Худди Қақнус қуш сингари ўтларга ёқилса-да қайта тирилиб, эл кўнглида, юрагида бўй тиклаб бораверди у!\nЯна, афсонавий Сиёвуш сингари матонатга тимсол бўлиб элимга қайтди Наврўз! Фисқ-фасод, туҳмат ва хиёнат қурбонига айланган Сиёвуш ҳақидаги ривоятни бир эсланг-а: ўгай онаси Судобанинг муҳаббатини рад этган Сиёвуш туҳмат тошлари ила эзилди, фисқ дорида осилиб, хиёнат ханжари ила сўйилди. Бу қатл Сиёвушга мангу барҳаётлик бахш этди: унинг ҳар томчи қонидан ошиқ қалбларга малҳам гиёҳ униб чиқаверди, униб-ўсаверди. Наврўз ҳам Ўрта Осиё, шу жумладан ўзбек халқининг мангу барҳаёт қадриятига айланди. Наврўз – қатлга бўй бермади – қайта кўкарди. Халқ хотирасидан ўчирмоқчи бўлдилар, ақл-идрок ғалаба қилди, ўзлигини йўқотмаган, халқнинг қалбида мангуга муҳрланиб қолди.\n- Наврўз – наинки Ўрта Осиё халқларининг, балки ўзбек миллатининг энг қадимий, энг гўзал байрами. Миллатимизнинг маънавий қиёфаси, - деди ҳамдўстлик республикалари раҳбарлари ичида жасорат билан сиёсат майдонига отилиб чиққан муҳтарам Президентимиз Ислом Каримов илк Наврўз байрами тантаналарида.\nҲа, 4 минг йиллик тарихга эга Наврўз байрами энг эзгу орзу-умидлар, гўзал урф-у одат-ларни ўзида мужассам этиб, асрлар давомида сайқалланган, замонамизнинг хуш нафасини ўзида акс эттириб, халқ қалбига қуёшдай тафт бергувчи айём! У бизнинг ўзлигимиз, ўтмишимиз, бугунимиз ва эртанги кунимиз ҳақида сўз очгувчи маънавий ёдгорлигимиз.\nБир вақтлар (1985-87 йиллар) Наврўз байрамининг ўрнига "Навбаҳор” байрами кунини (апрель ойига) белгилаб депсинган кимсаларнинг бугун юзи шувут. Ахир баҳорнинг илк куниданоқ ҳамма – эсини таниган гўдакдан тортиб, тўшакка михланган беморгача Наврўзга – сумалак сайлига, халқ сайлига ошиқади. Деҳқончилик тақвимига монанд равишда далаларда иш қизийди. Қуёш Ҳамал буржига кириб, она заминга муҳаббат қўяди, тафт беради, янгиланиш, яшилланиш, яратиш фасли – Янги кун бошланади.\nБиз болалигимизда сумалак қайнатган момоларнинг қизлари бугун момо, ерўчоққа ўтин ёрган бўз болалар ота бўлиб, бўз болаларнинг оталари бобо бўлишган. Ҳалинчакда сочлари солланиб учган, Алпомиш улларни дунёга келтирган келинчаклар бугун ўз келинларига кели туйдириб, сумалакка уннашган. Атрофда янгилик кўп, ўзгариш, ўсиш бисёр, Наврўз қувончи, орзу-умидлари эзгу!\nДала йўллари. Бу йўллар бугун тамоман ўзгача. Ўзгарган! Ариқлар, йўллар бўйи, маҳалла гузарлари ободон. Ҳар бир овулда Мустақиллик боғлари, Мустақилликнинг ҳар галги санасига монанд экилган кўчатлар, кўкка бўй чўзган ниҳоллар, 22 ёшни тўлдираётган дарахтлар – Яшиллик олами, Яхшилик олами, Эзгуликка эгиз қадамлар залвори. Бу қадамларда тараққиёт ҳоким, буюк ривожланиш бор. Шудир Наврўзнинг эзгу амаллари! Юксак маънавиятга томон қилинган парвознинг инъикосидир бу – Наврўз айёмидан бошланадиган ризқу рўз томон солинган йўл – озод ва ҳур меҳнатнинг тантанаси!\nАна, Аму сувларига юзини ювган далалардан ҳовур кўтарилаётир, эндигина пилдираб юришни бошлаган гўдак бобоси билан кўчат экмоққа шайланаётир, деҳқон даласи рошида янги ҳосил йили режасини тузаётир, чўпон сурувлар ортида қишдан омон чиққан қўй-қўзисининг саноғидан адашаётир! Баланд гужумлар шохида ҳалинчаклар шамоли. Ёқимли, кўнгилларни ўстирувчи, яшнатувчи шамол! Момоларнинг чорлови янграйди:\nДилга хуш ёқувчи бир байт хаёлимни олади:\nҲар лаҳзаси бир йилга арзигилик дам бугун,\nДўстлар, на хуш айём бу – Наврўзи олам бугун!\nВАТАНГА НАВPЎЗ КЕЛДИ


Ғалати қарор. Ўзбекистонда фельдшерларнинг ўзи тез ёрдам машиналарини бошқаради Ўзбекистон янгиликлари\nҒалати қарор. Ўзбекистонда фельдшерларнинг ўзи тез ёрдам машиналарини бошқаради\nЎзбекистон, Тошкент – Batafsil.uz. Ўзбекистонда соғлиқни сақлаш тизимини оптималлаштириш доирасида тез тиббий ёрдам фельдшерлари ҳайдовчилик вазифаларини ҳам бажаради. Ҳукуматнинг айтишича, бу халқаро амалиёт ҳисобланади. Бу ҳақда мухбиримиз хабар бермоқда.\nБу ҳақда кеча Шавкат Мирзиёев раислигида тез тиббий ёрдам ва шошилинч тиббий ёрдам кўрсатиш фаолиятларини такомиллаштиришга бағишланган йиғилиш якунлари бўйича маълум бўлган.\nБугунги кунда мамлакатда 2695та шошилинч тиббий ёрдам бригадалари мавжуд. Уларнинг 500 тасида шифокорлар етмайди ва умуман олганда, соҳада 6 мингдан ортиқ шифокор ўриндошлик асосида ишлайди.\nХалқаро тажрибага кўра, барча ҳолатларда ҳам чақирувга шифокорларнинг бориши шарт эмас. Шу муносабат билан чақирувларнинг мураккаблиги, долзарблиги ва турига қараб саралаш тизими жорий этилади.\n“Бугунги кунда тез ёрдам бригадасига шифокор, фельдшер ва ҳайдовчи киради. Чет эл тажрибаси шуни кўрсатадики, тез ёрдам фельдшери бир вақтнинг ўзида ҳайдовчи ҳам ҳисобланади. Шунинг учун янги ўқув йилидан бошлаб фельдшерликка ўқиётган ёшларга машина ҳайдаш ўргатилади. Бунинг учун ҳайдовчилик мактаблари тиббиёт коллежларига бириктирилади", - дея таъкидлади президент матбуот- хизмати.\nБу билан ҳукумат нимага эришмоқчи бўлгани ноаниқ. Ҳайдовчилик лавозимининг қисқариши ҳисобидан фельдшернинг маошини кўтариш мумкин.\nФельдшер-ҳайдовчидан иборат тез ёрдам бригадаси беморнинг ҳаёти хавф остида бўлмаганида оддий чақирувларга бориши мумкин. Машинани ҳайдашни биладиган фельдшер эса янада мустақил бўлиб қолади ва баъзи ҳолларда чақирувларга ўзи чиқиш имкониятига эга бўлади. Шифокорлар бригадаси бемор ўлиши ёки оғир аҳволда бўлиши мумкин бўлган қийин ҳолатларга хизмат қилади.\nБироқ, бу ерда бир муаммо бор. Масалан, бу амалиётни жорий қилишга уринган россиялик мутахассисларнинг фикрича, мазкур янгиликни татбиқ этишдан маъно йўқ.\n“Назаримда, фельдшерни машина ҳайдашга мажбур қилиш нотўғри. Соғлиқни сақлаш вазирлиги буни қандай тасаввур қилаяпти? Фараз қилинг: фельдшер аввал машинага ёқилғи қўяди, тешилган балонни алмаштиради, моторнинг носозликларини тузатади ва беморга укол қилишга боради. Ахир бунда мантиқ йўқку?!”, - деди россиялик тез ёрдам шифокори Алексей Кудлаев.\nУнинг айтишича, фельшдерларнинг аксарияти қизлар. Уларнинг катта машиналарни бошқариши ноқулайликларга сабаб бўлади.\n“Ғарб давлатларида тез ёрдам машиналарини фельдшерлар бошқариши ҳақида шахсан мен эшитмаганман. Аксинча, Европа давлатларининг кўпчилигида тез ёрдам хизматига фақат профессионал, кўп йиллик тажрибага эга ва автомобилга техник хизмат кўрсата оладиган ҳайдоқчиларни олишади. У ерда тез ёрдам машинаси ҳайдовчиси бўлиш осон эмас. Бизда эса нопрофессионалларни рулга ўтқизишмоқчи. Қолаверса, уларнинг вазифаси мутлақо бошқа, яъни даволашдир”,- дея таъкидлади у.


Муқаддас динимизда тинчликка ва кишиларнинг осойишталигига раҳна соладиган барча ишлар бузғунчилик-фасод ишлардан саналади. Қуръоннинг Бақара сураси 205- оятида «Аллоҳ бузғунчилик-фасодни севмайди» дейилган. Террорчилик ва ақидапарастлик бегуноҳ одамларнинг қони тўкилишига олиб келади. Муқаддас Ислом динимизда бундай ишлар қатъий ман этилиб, Қуръонда «Бирор жонни ўлдирмаган ёки Ерда (бузғунчилик ва қароқчилик каби) фасод ишларни қилмаган инсонни ўлдирган одам худди ҳамма одамларни ўлдирган кабидир» (Моида, 32) дея қатъий қораланган.\nҲанафийлик мазҳаби асосчиси Имом Аъзам Абу Ҳанифа ушбу масалада қуйидаги қатъий хулосани берган: «Бирор мусулмонни қилган гуноҳи сабабли кофирга чиқармаймиз, гарчи у кабира гуноҳ бўлса ҳам, башарти уни ҳалол деб эътиқод қилмаган бўлса».\nЮрти ва миллатига хиёнат қилишлик, бегуноҳ одамларнинг қонини тўкиш оғир гуноҳ бўлиб, бундай кимсалар илоҳий омонатга амал қилмаган бўлади. Бақара сураси, 191 оятда «Фитна қотилликдан ёмондир», «Нисо» сураси, 59-оятида эса «Эй мўминлар, Аллоҳга, пайғамбарига ва ўзларингиздан бўлган бошлиқларга итоат қилинглар», деган кўрсатма мавжудлигини инобатга олсак, ислом шариатида итоатсизлик қаттиқ жазога лойиқ ҳисобланишини англаш мумкин.\nБир нарса аниқки, биз мусулмонларга ҳеч қачон бўлиниш, талашиб-тортишиш фойда бермаган, фойда бермайди ҳам. Зеро Аллоҳ таоло ўзининг каломида: «Ҳаммангиз Аллоҳнинг арқони(Қуръони)ни маҳкам тутинг ва фирқаларга бўлинманг»,(Оли Имрон, 103- оят )-деб марҳамат қилган. Талашиб тортишиш, фирқаларга бўлиниш туфайли ғайридинларга кулги бўлиш, мусулмонларнинг куч-қувватлари йўқ бўлиши юзага келади.\nДунё мусулмонларининг 92,5 % ини «Аҳли суннат вал-жамоат» ташкил этади. Иккита ақидавий(Ашъарий ва Мотуридий) мазҳаб асосидаги тўрт мўтабар фиқҳий мазҳабга ( Ҳанафий, Моликий, Шофеъий, Ҳанбалий (р. а)) га амал қилувчи мусулмонлар «Аҳли суннат вал-жамоат»дир. Пайғамбаримиз соллаллоҳу алайҳи васаллам: «Умматим залолатга жам бўлмайди», — деганлар. Демак, ўша янги пайдо бўлган бир тутам фирқалар дунё мусулмонларининг деярли барчасига хилоф иш тутмоқдалар. Шу ўринда пул ишлаб келиш илинжида Хорижга кетаётган баъзи ёшларимиз диний-экстремистик оқимларга қўшилиб қолаётганини таъкидлаш лозим. Айрим ёшлар чет мамлакатларда мутаассибларнинг таъсирида “жиҳодий жамоа” тузиб, оила, маҳалла ва юртга хиёнат йўлига ўтган ҳолатлари кузатилмоқда. Шунинг учун, ёшларимиз қаерда ва нима билан шуғулланиб пул топаётганини назорат қилишимиз, маҳаллада ҳушёр бўлишимиз, керак бўлса, тергаб туришимиз лозим.\nPrevious Post:СОХТА ТАРИҚАТЧИЛИК — ЭЪТИҚОД ОВЛАШНИНГ МАҲАЛЛИЙ КЎРИНИШИ\nNext Post:БИЗ ГИЁХВАНДЛИККА ҚАРШИМИЗ


Шайтон қилди”: Қашқадарёда 27 ёшли эркак ухлаб ётган хотинини пичоқлаб ўлдирди - XABAR.INFO\nШайтон қилди”: Қашқадарёда 27 ёшли эркак ухлаб ётган хотинини пичоқлаб ўлдирди\nҚашқадарё вилоятининг Китоб тумани, Севаз қишлоғида яшовчи 27 ёшли эркак ухлаб ётган хотинини пичоқлаб ўлдирди. Бу ҳақда «Дарё»га Бош прокуратура ахборот хизмати раҳбари Ҳаёт Шамсутдинов маълум қилди.\nХабар берилишича, воқеа 2021 йилнинг 31 январь куни соат 02:00 да содир бўлган.\nКитоб туман ИИБнинг навбатчилик қисмига шу куни соат 04:00 да келиб тушган хабарга кўра, туман прокуратураси терговчиси А.Жўраев, туман ИИБ бошлиғи вазифасини бажарувчи Э.Бадалов, эксперт мутахассислар, тезкор-тергов гуруҳи аъзолари ва бошқа тезкор ходимлар воқеа жойига етиб борган ва ҳодиса жойидан қон доғлари, қонга ўхшаш доғлари мавжуд 1 дона ошхона пичоғини процессуал тартибда расмийлаштириб олган.\nАниқланишича, 27 ёшли фуқаро Б.Қ. 2019 йил февраль ойида турмуш қурган 25 ёшли хотини М.Х.ни соат 02:00 ларда сабабсиз ухлаб ётган жойида ошхона пичоғи билан бўйин соҳасидан сўйиб, қасддан ўлдирган.\nДастлабки суриштирувларга кўра, қотилликка қўл урган эркак бир ёшли қизини хотини ётган хонадан олиб чиқиб, онасига берган ва қизининг онаси ўлганини айтган. Бунинг сабабини сўраган яқинларига эса «шайтон қилди», дея жавоб берган.\nҚотил эрнинг қилмишини изоҳлаган тоғаси унинг руҳий касал сифатида рўйхатда туришини айтиб, даволаниб чиққач, уч ой давомида «Клозапин» таблеткасини ичиб юрганини билдирган. Шунингдек, қотил эркакнинг онаси ўғли ва келини ўртасида уриш-жанжал бўлмаганини, ўғлининг бошида руҳий ўзгариши туфайли келинини сўйиб ўлдирган деб билишини, шу воқеадан сўнг ўғли умуман гапирмай қолганини айтган.\nҲаёт Шамсутдиновнинг қўшимча қилишича, ҳолат юзасидан Б.Қ.га нисбатан Жиноят кодексининг 97-моддаси 1-қисми (қасддан одам ўлдириш) билан жиноят иши қўзғатилиб, гумонланувчи қамоққа олинган.\nОЛДИНГИ СAХИФAМесси яқин кунларда “Барселона”дан кетишини эълон қилади\nКЕЙИНГИ СAХИФA«Британча» штаммни Ўзбекистонга умуман киритмаслик мумкинмиди?


Финалгон® | medu.uz - Дорилар ҳақида маълумотлар ўзбек тилида\nHome Йўриқномалар Финалгон®\nСавдо номи: ФИНАЛГОН\n1 г суртма қуйидагиларни сақлайди: 4 мг нонивамид, 25 мг никобоксил.\nЁрдамчи моддалар: диизопропил адипат, коллоид кремний диоксиди, оқ юмшоқ парафин, сорбин кислотаси, цейлон цитронеллон мойи, тозаланган сув.\nДеярли рангсиз ёки бироз жигарранг рангли, тиниқ ёки бироз хира, юмшоқ гомоген суртма.\nБўғим ва мушакдаги оғриқларда сиртга қўллаш учун бошқа воситалар.\nАТХ коди: М02АХ10\nФИНАЛГОН жадал, бир неча соат давом этувчи, терини иссиқ таъсирланишини чақирувчи иккита қон томирларни кенгайтирувчи восита сақлайди.\nКапсаициннинг синтетик аналоги ҳисобланади ва оғриқ қолдирувчи хусусиятларга эга. Бу хусусияти препарат терига такроран суртилганда периферик ноцицептив С-толалар ва А-дельта нерв толаларида фаол моддани ажралиб чиқиш натижасида намоён бўлади. Теридаги сезувчан нерв охирларини рағбатлантирувчи ўраб турган қон томирларига кенгайтирувчи таъсир кўрсатади, бу кучли ва узоқ давомли иссиқликни хисси этиш билан кечади.\nНикотин кислотаси В гуруҳи витамини бўлиб, простагландин билан боғлиқ қон томирларни кенгайтирувчи хусусиятга эга. Никобоксилнинг гиперемик самараси эрта бошланади ва нонивамидга нисбатан анча жадалроқ ҳисобланади.\nНонивамид ва никобоксил комплиментар қон томирларни кенгайтирувчи хусусиятга эга, бу суртма суртилгандан кейин тери гиперемияси бошланишига қадар бўлган вақтни қисқартиради. Бу терида маҳаллий қон айланишини ошишига олиб келади, шу боисдан ФИНАЛГОН узоқ давом иссиқлик хиссини чақиради.\nФиналгон маҳаллий суртилади, клиник самара суртилган жойида юз беради. Тизимли самаралари тўғрисида маълумотлар мавжуд эмас. Реакция (эритема ва тери ҳароратини ошиши) суртилгандан кейин бир неча минутдан сўнг ривожланади, бу фаол ингредиентларни тез сингишини кўрсатади.\nМушак ва бўғим оғриқлари бўлган пациентларда терида қон айланишини кучайишига ёрдам беради.\nМушак-бўғим оғриқларини симптоматик даволашда қўлланилади.\nДаволашнинг бошида пациентнинг шахсий реакциясини текшириш учун ФИНАЛГОННИНГ озгина қисмини қисмини терининг кичик сохасига суртилади. Суртма қўлланганда жавоб реакцияси аҳамиятли даражада ўзгариб туради: айрим пациентларга иссиқлик хисси пайдо бўлиши учун суртманинг жуда оз миқдори етарли бўлади, айни пайтда айрим пациентларда ушбу самара кучсиз намоён бўлиши мумкин ёки умуман бўлмаслиги мумкин.\nБошланғич доза кафт ўлчамидек юза майдони суртманинг ½ см ошмаслиги (яъни тахминан нўхотдек ўлчамидан) ошмаслиги керак. Хатто озгина миқдори ҳам иссиқлик ҳиссини чақиради, бу суртилгандан кейин бир неча минут ўтгач пайдо бўлади ва 20-30 минутдан кейин тўлиқ намоён бўлади. Кейинги суртишларда доза шахсий ўзлаштира олинишига қараб, оширилиши мумкин.\nСуртишда кафтдек тери юзаси учун суртиладиган максимал тавсия этиладиган доза 1 см ни ташкил қилади. ФИНАЛГАН зарурат бўлганида кунига 2-3 марта гача қўлланилади. Суткада уч мартадан ортиқ ишлатилмаслиги керак.\nФИНАЛГОННИ хавфсизлиги ва самарадорлиги болалар ва 18 ёшгача бўлган ўсмирларда ўрганилмаган.\nТерига суртиш учун.\nЁпишадиган аппликаторни қўллаб, суртмани оғриқ сохасига енгил харакатлар билан тақсимлаш керак. ФИНАЛГОННИ суртгандан кейин қўлларни совун билан яхшилаб ювиш керак.\nНонивамидга, никобоксилга, шунингдек хар қандай ёрдамчи моддаларга юқори сезувчанлик;\nжуда сезувчан тери;\nтери касалликларида қўллаш мумкин эмас.\nҚуйидаги ножўя реакциялар ҳақида маълумот Финалгонни қўллаган пациентлар иштирокидаги клиник тадқиқотларнинг маълумотларига ва пострегистрацион қўллаш тажрибасига.\nУчраш тез-тезлиги қуйидагича белгиланган: жуда тез-тез (≥ 1/10), тез-тез (≥ 1/100 дан <1/10 гача), кам ҳолларда (≥ 1/10000 дан <1/1000 гача), жуда кам ҳолларда (1/10000), номаълум (мавжуд маълумотлар асосида бахолаш мумкин эмас).\nНомаълум: анафилактик реакциялар, юқори сезувчанлик реакциялари\nТез-тез ҳолларда: терини ачишиши хисси\nНомаълум: йўтал, диспноэ\nТез-тез: эритема, қичишиш\nТез-тез эмас: тошма\nНомаълум: суртилган жойида – пустулалар, маҳаллий тери реакциялари, пуфаклар, юз шиши, эшакеми\nУмумий бузилишлар ва препаратни суртилган жойидаги холат\nТез-тез: қизиш хисси.\nНожўя реакциялари, шу жумладан йўриқномада кўрсатилмаган ножўя реакция пайдо бўлганда, суртмани қўллашни бекор қилиш ва шифокорга мурожаат қилиш керак.\nФИНАЛГОННИНГ хаддан ташқари катта миқдори суртилгандан кейин, унинг гиперемик самараси кучайиши мумкин, таърифланган ножўя таъсирларнинг оғирлиги эса кучайиши мумкин.\nХаддан зиёд катта миқдорини суртилиши терини шикастланишига, хусусан, пуфакчалар пайдо бўлишига олиб келиши мумкин. Никобоксил тери орқали яхши сўрилиши туфайли, ФИНАЛГОННИНГ дозасини ошириб юборилиши тизимли реакцияларни, масалан, тананинг юқори қисмини қизариши, тана ҳароратини ошиши, қизиб кетиш хисси, оғриқ хисси билан кечувчи даволаш гиперемия ва артериал босимни пасайишини келтириб чиқариши мумкин.\nФИНАЛГОННИНГ хаддан ташқари катта миқдори суртилганда, агар суртмани тери юзасидан ёғли (масалан зайтун мойи бўлган) салфетка ёрдамида ёки кремли губка билан артиб ташланса, самараси камайиши мумкин. Симптоматик даволаш ўтказиш керак.\nТасодифан ичга қабул қилиб юборилганда, зудлик билан шифокорга мурожаат қилиш керак. Симптоматик даволаш ўтказиш керак.\nФИНАЛГОН томонидан чақирилган тери қопламларини маҳаллий гиперемияси туфайли, қизариш, иссиқлик хисси, қичишиш ёки ачишиш хисси пайдо бўлиши мумкин. Бу симптомлари айниқса ФИНАЛГОННИНГ ҳаддан зиёд миқдори суртилган бўлса, ёки агар ФИНАЛГОН терига хаддан ташқари ишқалаб суртилса намоён бўлиши мумкин. Суртманинг хаддан ташқари катта миқдори ёки ишқалаб суртилиши ғўдда пайдо бўлиши олиб келиши мумкин.\nПациентлар қуйидаги ҳолатлар тўғрисида йўл йўриқ олган бўлишлари керак:\nФИНАЛГОННИ хар гал қўллагандан кейин, суртмани терининг бошқа сохаларига ёки бошқа одамларга тушишига йўл қўймаслик учун қўлларни яхшилаб совун билан ювишлари керак;\n– ФИНАЛГОН хеч қандай холатларда, юз, кўз ёки оғиз билан контакда бўлиши мумкин эмас, чунки бу юзни вақтинчалик шиши, оғриқ, конъюктивани таъсирланиши, кўзни қизариши, кўзларни ачишиши, кўришни ёмонлашиши, оғиз бўшлиғида дискамфорт ва стоматитга олиб келиши мумкин;\nФИНАЛГОННИ сезувчан тери сохаларига, бўйин, чов сохалари ёки сон ички юзаси каби сохаларга қўллаш мумкин эмас;\nСочи оч рангли ва териси юқори сезувчан одамлар одатда кучлироқ сезувчанликка эгадирлар, шунинг учун иссиқлик ФИНАЛГОН кам миқдорда қўлланганда қўзғалувчанлигига ҳам эришиш мумкин;\n– ФИНАЛГОН суртилгандан олдин ва кейин иссиқ ванна ёки душ қабул қилиш мумкин эмас. ФИНАЛГОННИ қўллагандан бир неча соатдан кейин ҳам, терлаганда ёки қизиганда терини қизариши ва кучли иссиқни хис этишини чақириши мумкин\nФИНАЛГОН суртмаси ёрдамчи модда сифатида сорбин кислотасини сақлайди, у маҳаллий реакцияларни (масалан контакт дерматит) чақириши мумкин.\nАгар дори воситасини қўллагандан кейин самара бўлмаса ёки холатини ёмонлашиши юз берса, шифокорга мурожаат қилиш керак.\nҲомиладорлик ёки лактация вақтида препаратни қўллаш бўйича маълумотлар йўқлиги туфайли, ФИНАЛГОННИ бу даврларда қўллаш мумкин эмас.\nОдамда фертилликка таъсири юзасидаги тадқиқотлар ўтказилмаган.\nАвтомобилни ва механизмларни бошқариш қобилиятига дори воситасини таъсири\nФИНАЛГОННИ автомобилни ва механизмларни бошқариш қобилиятига таъсири юзасидан тадқиқотлар ўтказилмаган.\nМаҳаллий ёки тизимли қўлланадиган бошқа препаратлар билан ўзаро таъсири аниқланмаган.\nСиртга қўллаш учун суртма 20 г дан алюмин тубада, пластмасса қалпоқча билан беркитилган мембрана учун тешиги билан. Аппликатор билан комплект тубада ва қўллаш бўйича йўриқномаси билан бирга картон қутига жойланган.\n4 йил. Яроқлилик муддати ўтгандан кейин қўлланилмасин.


Диққат, янги таҳдид – “ватансизлик”!\n“Маънавият соҳасидаги энг жиддий хавфли таҳдид ватансизлик ғоясидир. Мафкуравий кураш арсеналида ватансизлик энг хавфли қуроллардан бири ҳисобланади”, деб ёзди газета.\nШунингдек, газетада ватансизлик ғоясига изоҳ ҳам берилган. Унинг билдиришича, “бу ғоянинг хатарли томони шундаки, у беозоргина кўринса-да, шахснинг ўз туғилган юртига, халқига, давлатига бўлган меҳрини, садоқатини емиради”.\nГазета “Ғарбнинг оломонча маданияти” масаласига ҳам тўхталиб, бир жинсли никоҳ ҳақида мунозара қилади.\n“Ҳозирги кунда Европанинг 14 давлатида бир жинсли никоҳдан ўтишдек инсон зоти учун шармандали ҳолат қонун билан мустаҳкамланиб қўйилди”, дейилади нашрда.\n“Бу ўлкаларда одамзод яратган минг йиллик ахлоқий қадриятлар барбод бўлаётган, ахлоқсизлик кўринишидаги маънавий хатар авж олаётган шундай қалтис вазиятда “булар бизни четлаб ўтади” деб хотиржам яшаш мумкинми? Йўқ. Асло мумкин эмас”, дея хулоса қилади газета.\ndata-title="Диққат, янги таҳдид – “ватансизлик”!" data-description=""Маънавият соҳасидаги энг жиддий хавфли таҳдид ватансизлик ғоясидир. Мафкуравий кураш арсеналида ватансизлик энг хавфли қуроллардан бири ҳисобланади", деб ёзди ..." data-image="https://eltuz.com/wp-content/uploads/2016/04/rasm1151.jpg" data-url="https://eltuz.com/kundalik/178017/" data-services="facebook,odnoklassniki,twitter,telegram" data-counter="ig">\n16 ноябр 2017\nҲолва ичидаги аччиқ қалампир\nСал аввалроқ ўзбек матбуотида Меҳнат вазирлиги ва Миграция агентлиги масъуллари Росссияга сафар қилиб, кўплаб учрашувлар ўтказгани, бўлажак мигрантлар учун ...\n16 декабр 2016\nСиёсий ҳушёрлик – узоқ яшаш сирларидан бири\n“Халқ билан фикрлашган одам кам бўлмайди”, дея мулоҳаза қилди “Ўзбекистон овози” газетаси (13.12) сайланган президент Шавкат Мирзиёевнинг 2017 йилни ...\n3 апрел 2019\n3 апрель – мобил телефондан илк қўнғироқ қилинган кун\nБу 1973 йил 3 апрелда Нью-Йоркда, ҳайрат билан қараб турган одамлар кўз ўнгида рўй берди. Motorola ширкати ходими Мартин ...\n6 ноябр 2018\nФарғоналик собиқ нотариуслар реабилитация истамоқда\nФарғона вилояти нотариал идораларининг бир гуруҳ собиқ ходимлари ўзларига нисбатан Миллий хавфсизлик хизмати (ҳозирги Давлат хавфсизлик хизмати) томонидан уюштирилган ...


Нойер: «Гвардиоланинг «Бавария»си Чемпионлар лигасида бошқа клублардан кучли ўйнади» » Скачать музыку бесплатно новинки музыки 2016-2017\nНойер: «Гвардиоланинг «Бавария»си Чемпионлар лигасида бошқа клублардан кучли ўйнади»\nКомментариев: 0 Просмотров: 149 Дата: 24-05-2016, 05:51 "Бавария" клуби дарвозабони Мануэль Нойер келаси мавсумда "Манчестер Сити" клубида иш бошлайдиган Хосеп Гвардиолани қўллаб-қувватлаб чиқди. Гвардиоланинг "Бавария"даги сўнгги ўйини Германия Кубоги финалида "Боруссия"га қарши ўтказилган баҳс бўлди.«Гвардиола қўлостида уч йил сенсацион натижаларни қўлга киритдик. Тан олишимиз керак, Пеп барча турнирларда муваффақиятга эришди, гарчи, Чемпионлар лигасида ғолиб бўла олмаган бўлсакда. Бу турнирда биз барчадан яхши ўйнадик. Гвардиола — ҳурматга лойиқ мураббий. У клубни кўп жиҳатларда олдинга силжита олди. Мен ҳам футболчи, ҳам инсон сифатида ундан жуда кўплаб нарсаларни ўзлаштирдим», — Нойернинг сўзларидан иқтибос келтирмоқда Kicker. - деб хабар бермоқда Stadion.uz нашри.


Моҳи Рамазон фазилати — 2 — Исломобод\nСиз шуердасиз Бош саҳифа → Моҳи Рамазон фазилати — 2\nАллоҳ субҳонаҳу ва таоло Рамазон ойининг ҳар куни ифтор маҳалида минг-минглаб қилган гуноҳлари туфайли дўзах ўти вожиб бўлган бандаларини дўзахдан озод қилади. Жума куни ва жума кечаси кирса, ҳар соатда минг минглаб дўзах вожиб бўлган бандаларини дўзахдан озод қилади. Рамазон ойининг охирги куни ой аввалидан то охиригача қанча бандаларини дўзахдан озод қилган бўлса, ўшанча ададдаги гуноҳкор бандаларини гуноҳларини авф этиб, дўзахдан озод қилади.\nЛайлатул қадр кечаси кирганда Аллоҳ таоло ҳазрати Жаброил алайҳиссаломга катта жамоатдан иборат бўлган фаришталарни зич бўлиб, ерга тушишга буюради. Жаброил алайҳиссаломда зангори байроқ бўлиб, уни каъбанинг устига ўрнатади. Жаброил алайҳиссаломнинг етти юз қанотлари бўлиб, иккита қанотлари фақатгина Қадр кечасида очилади. Ўша кечаси ул зот барча қанотларини ёядилар. Ул зотнинг қанотлари бутун мағрибу машриқни тутиб кетади. Жаброил алайҳиссалом фаришталарни бу умматга юборади. Улар келиб ҳар бир намозда қоим турганга, зикр қилиб ўтирганга салом бериб, уларни қучоқлайдилар. Умматнинг қилаётган дуоларига омин деб турадилар. Ҳатто тонг отгунча шу ҳолда бўладилар. Тонг отгач Жаброил алайҳиссалом: »Эй, малоикалар жамоаси жўнаб кетамиз», деб нидо қилади. Шунда фаришталар: »Эй, Жаброил (алайҳиссалом) Аллоҳ таоло Муҳаммад соллаллоҳу алайҳи васаллам умматларининг ҳожатларини нима қилди», деб сўрайдилар. Жаброил алайҳиссалом: »Албатта, Аллоҳ таоло уларга Ўзининг раҳмат назари билан қаради, уларни авф қилди, уларни мағфират қилди. Илло тўрт тоифа одамга раҳмат назари билан қарамади ҳам, уларни авф ҳам, мағфират ҳам қилмади». Фаришталар: »У тўрт тоифа кимлар эй, Жаброил (алайҳиссалом)», деб сўрайдилар. Жаброил алайҳиссалом: »Доимий ароқ ичувчи ароқхўр, Ота-онасига оқ бўлган оқпадар фарзанд, Қавм-қариндошлари билан қариндошлик ришталарини узган одам, Мўмин биродари билан уч кундан зиёд гаплашмайдиган қўпол, бешафқат, бераҳм одам», дедилар.\nКейин фитр кечаси киради. Бу кечани мукофотлаш кечаси дейилади. Фитрнинг эртаси Аллоҳ таоло ҳар бир шаҳарларга малоикаларини юборади. Улар кўчаларнинг бошида туриб, бир овозда нидо қиладилар-ки, уларнинг нидоларини Аллоҳ таолонинг яратган барча махлуқотлари эшитадилар илло инсон ва жин эшитмайди. Улар : »Эй, Муҳаммад соллаллоҳу алайҳи васалламнинг умматлари, Карамли Роббингизга чиқинг, Сизларни ҳурматга сазовор қилади, катта гуноҳларни кечириб, мағфират қилади». Бас, бандалари жойнамозларига чиққанларида, Аллоҳ жалла жалолуҳу фаришталарига: »Эй, малоикаларим, амал қилувчининг қилган амали учун ажри, мукофоти қандай бўлади», деб сўрайди. Фаришталар: »Илоҳимиз, Саййидимиз уларнинг мукофотлари ажру савобларини тўлиқ адо этишингдир», дейдилар. Аллоҳ таоло: »Бас, Мен сизларни шоҳид қиламан эй, малоикаларим бандаларимнинг Рамазонда кундузлари рўза тутиб, кечалари қоим бўлганлик савоблари Менинг улардан Розилигим ва Мағфиратимдир», дейди.\nАллоҳ таоло: »Эй, бандаларим Мендан сўранглар, иззатим ва жалолимга қасамки, бугун ҳоҳ динингиз учун, ҳоҳ дунёнгиз учун нимани сўрасангиз уни сизларга бераман», дейди.\nПайариқ тумани бош


2018 йилги Жаҳон чемпионати финал босқичига қуръа ташлаш маросими Москвада 2017 йилда ўтказиладиган бўлди\n01:53 / 26.07.2015\nРоссияда бўлиб ўтадиган 2018 йилги Жаҳон чемпионати финал босқичига қуръа ташлаш маросими Москвада 2017 йилнинг декабрида ўтказиладиган бўлди. Бу ҳақда “Россия-2018” ташкилий қўмитасининг бош директори Алексей Сорокин журналистларга маълум қилди.\n2018 йилги Жаҳон чемпионатининг саралаш босқичига қуръа ташлаш 25 июль куни Санкт-Петербургдаги Константинов саройининг сарой-боғ ансамбли – Романовлар оиласининг собиқ қароргоҳи ҳудудида бўлиб ўтди.\nСорокиннинг айтишича, ушбу маросимда иштирок этган хорижий меҳмонлар шоудан кўнгиллари тўқ бўлди, улардан баъзиларининг Россия ҳақидаги фикрлари яхши томонга ўзгарди.\nСорокиннинг таъкидлашича, ФИФАнинг инспекцион ташрифи 2-15 сентябрь кунлари бўлиб ўтади.\n“Инспекцион ташрифдан мақсад стадионларни кўздан кечиришдан иборат. Инспекцион ташриф доимо стадион атрофидаги ҳудудга катта эътибор қаратади. Бунга зоналарга бўлиш, ёндаш ҳудудларнинг режалаштирилиши киради. Инспекция Москва, Санкт-Петербург, Қозон ва Сочига аниқ ташриф буюради. Яна қаерларгадир бориши мумкин. Ҳали қурилиш бораётган жойларга ва стадионнинг аниқ қиёфаси гавдаланмаган жойларга боришнинг фойдаси йўқ”, деб айтмоқда Сорокин.\nМаълумот учун, Жаҳон чемпионати учрашувлари 14 июндан 15 июлгача Россиянинг 11 та шаҳари: Москва, Санкт-Петербург, Қозон, Нижний Новгород, Саранск, Калининград, Волгоград, Екатеринбург, Самара, Сочи ва Ростов-Дондаги 12 та стадионда бўлиб ўтади.


Ucell Тошкентда 5G тармоғини ишга туширганини...\n08.04.2021 23:20 0 1482\nUcellдан 5G мобил алоқаси энди Тошкент аҳолиси учун мавжуд, дея хабар қилди компания расмий канали.\nҚайд этилишича, 5G мобил алоқаси Tashkent City бизнес марказида ишга туширилган.\nКомпания янги форматдаги мобил алоқа қамрови доирасини кенгайтириш ниятида ва тез орада мазкур технология Ўзбекистоннинг бошқа шаҳарларида ҳам йўлга қўйилади.\nБешинчи авлод алоқаси – бу шунчаки ўта тезкор интернет эмас. Реал шароитдаги 5G тезлиги, тахминан, 1Gbit/c.ни ташкил қилади. Шу тариқа маълумотларни узатиш 4G технологиясига қараганда 10-100 баравар тезроқ амалга ошади.\n2021 йил 8 апрелдан бошлаб Ucellнинг Тошкентдаги барча офисларида 5G мобил алоқасига уланиш имконияти мавжуд, дейилади компания хабарида.\nТошкент 5G Ucell\nТехнология Кеча, 15:54


Чилида дунёдаги энг катта телескоп қурилиши бошланди\n08:27 / 27.05.2017\n26 май куни Чили президенти Мишель Бачелет томонидан мамлакатда дунёдаги энг катта телескоп қурилишига старт берилди. Қуёш тизимидан ташқарида жойлашган сайёралар – экзосайёраларни аниқлашга мўлжалланган қурилма "Европанинг ўта катта телескопи" (European Extremely Large Telescope, EELT) деб номланган ва Чилининг Атакама чўлида 2024 йилгача қуриб битказилади.\n1 млрд долларлик қурилма 5 та сегментли ойна билан жиҳозланади. Ойналардан энг каттасининг диаметри 39 метрни ташкил қилади ва диаметри 1,4 метрли деярли 800 та олтибурчакли ойнадан ташкил топади.\nЛойиҳани молиялаштираётган ва таркибига Европанинг 13 та давлати, Бразилия ва Чили кирувчи халқаро тадқиқот ташкилоти – Европа жанубий обсерваторияси маълумотларига кўра, телескопнинг айланувчи гумбази майдони деярли футбол майдонига (диаметри 86 метр) тенг бўлади. Қурилманинг умумий оғирлиги 5 минг тоннани ташкил қилади.\nБугунги кунда Атакама чўлида Атакама катта радиотелескопи фаолият юритади. Денгиз сатҳидан 2,4 минг метр баландликда жойлашган Ла-Силья астрономик обсерваториясида ҳаммаси бўлиб 18 та телескоп бор бўлиб, улардан ярми Европа жанубий обсерваторияси маблағларига қурилган.


Машғулотлар бугундан бошланади | "NAVBAHOR" FUTBOL JAMOASINING RASMIY WEB SAHIFASI\npfcnavbahor.uz "Навбаҳор" профессионал футбол клубининг расмий сайти Машғулотлар бугундан бошланади\n29.08.2016 14:54\tҒузорда “Шўртан”га қарши учрашувдан кейин жамоамиз аъзолари қисқа муддатлик таътилга чиқишганди. Уч кун давомида ҳордиқ чиқарган футболчиларимиз бугун Наманганда тўпланиб, машғулотларга киришишади. Миллий терма жамоамизнинг ЖЧ-2018 саралаш турниридаги иштирок туфайли чемпионатда танаффус юзага келганидан хабарингиз бор. Шу сабабли, уч кун давомида шуғулланишгач мамлакатимиз Мустақиллиги байрами муносабати билан 1 ва 2 сентябрь кунлари дам олиш имконига эга бўлишади. 3 сентябрдан эса машғулотлар яна давом эттирилади. “Пахтакор”даги ўйин 18.30да бошланади - ( 26-04-2017)\t“Пахтакор”га қарши ўйинни Қодиров бошқаради - ( 24-04-2017)\tТайёргарлик Тошкентда давом эттирилади - ( 24-04-2017)\tҚиличев СА рамзий термасида - ( 24-04-2017)\tҚиличевнинг голи ғалаба келтирди - ( 22-04-2017)\tНавбатдаги учрашув


Адлия Вазирлиги Шавкат Мирзиёнинг навбатдаги қарорини эълон қилди: 2020 йилда олтин ва кумуш қазиб олиш 150 тоннага, 2021 йилда эса 300 тоннага етказилармиш - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n13:54 - Адлия Вазирлиги Шавкат Мирзиёнинг навбатдаги қарорини эълон қилди: 2020 йилда олтин ва кумуш қазиб олиш 150 тоннага, 2021 йилда эса 300 тоннага етказилармиш\nБу вазирликнинг Телеграмдаги саҳифасида эълон қилинган хабарнинг матни айнан қуйидагича.\nЕр қаърини геологик жиҳатдан ўрганишни янада такомиллаштириш ва 2020–2021 йилларда минерал-хомашё базасини ривожлантириш ва қайта тиклаш давлат дастурини амалга ошириш чора-тадбирлари тўғрисидаги Президент қарори қабул қилинди (ПҚ–4401, 23.07.2019 й.)\nҚарор билан 2020–2021 йилларда минерал-хомашё базасини ривожлантириш ва қайта тиклаш давлат дастури маъқулланди.\nДастур доирасида фойдали қазилмаларнинг истиқболли майдонларини қидириш 2020 йилда 35 фоизга, 2021 йилда 40 фоизга етказилади.\n2020 йилда олтин ва кумуш қазиб олиш 150 тоннага, 2021 йилда эса 300 тоннага етказилади.\nДастурни амалга ошириш учун жами 2 трлн 371 млрд 9 млн сўм маблағ ажратилади.\nҚарор билан Геология-қидирув ишларини олиб боришни янада такомиллаштириш, ер қаърини оқилона ўрганиш ва ўзлаштириш, шунингдек, кон-геология соҳасининг инвестициявий жозибадорлигини ошириш бўйича “Йўл харитаси” тасдиқланди.\n“Йўл харитаси” доирасида геология-қидирув ишлари ҳисоботларини тузишнинг халқаро стандартлари жорий қилинади ва фойдали қазилмалар захиралари JORC Кодексига мувофиқ тасдиқланади.\nҚаттиқ фойдали қазилма майдонлари ва конлари тўғрисидаги маълумотларни жойлаштириш учун ягона электрон онлайн платформа ишга туширилади.\nСтратегик муҳим турдаги қаттиқ фойдали қазилмаларни ўзлаштириш учун инвестицияларни жалб қилиш бўйича Президент қарори лойиҳаси ишлаб чиқилади.\nЛойиҳада фойдали қазилмаларни қидириш ва аниқлаш ҳуқуқи учун имтиёзли бонус ставкалари қайта кўриб чиқилади.\nШунингдек, инвестиция лойиҳасини амалга оширишнинг бутун даврида солиқ қонунчилигининг ўзгармаслиги кафолатлари таъминланади.


13:42 / 18.04.2017 | Shaxlo Israilova | 5101\nАссалому алайкум! Ишларингизга хайру баракот тилайман. Кеча бир муаллим билан гаплашиб колдим. У университетда талабаларга дарс беради. У Аллоҳ сўзи аллактика -галактика сўзидан олинган деди. Мен яккаю ягона ёлғиз деган маънони англатади дедим. У кейин “бари бекор. Ўзларинг билмисанлар маъносини, масалан муслим, мўмин деган сўзларнинг маъносини, булар динга алоқаси йўқ сўзлар” деди. Яна назаримда динимизда келтирилган ҳақиқатларга қарши бир нималар деди. Тўғриси домла билан талашгим ҳам келмай индамай қўяқолдим. Чунки менга жавоби ёқмади, балким илмсизлик қилгандирман. У одамга нима дейиш керак? Жавобингизни интизорлик билан кутиб қоламан. Янада бир ҳиссага бўлсаям диний илмим ошса жуда хурсанд бўлардим. Олдиндан раҳмат.\nВа алайкум ассалом! У одам жуда катта гуноҳга журъат қилибди. Унга насиҳат қилиш керак. «Аллоҳ» лафзи «алаҳа» феълидан олинган «илоҳ» масдарига мансуб бўлиб, маъбуд – ибодат қилинган Зот – маъносини англатади. Арабларда «илоҳ»нинг аввалига алиф ва лом ҳарфлари киритилган ва «ал-илоҳу» ҳосил бўлган. Сўнгра ҳамзанинг ҳаракатининг ломи таърифга нақл қилинган ва бир жинсдаги икки ҳарф идғом қилинганидан кейин «Аллоҳ» лафзи ҳосил бўлган. «Аллоҳ» лафзи яккаю ягона маъбуди ҳаққа исм бўлиб қолган. У Зотдан бошқага бу исм ишлатилмайди. Баъзи уламолар: «Аллоҳ исми аъзамдир», деганлар. Бу лафзи жалола ҳақида Ибн Атоуллоҳ Сакандарий каби зотлар алоҳида китоблар ҳам ёзганлар. (“Сунний ақийдалар” китобидан). Валлоҳу аълам!


Панжшер маршал Дўстум билан “Толибон”га ёқимсиз “сюрприз” тайёрламоқда | Qalampir.uz\nПанжшер маршал Дўстум билан “Толибон”га ёқимсиз “сюрприз” тайёрламоқда\nОлам\t09 Сентябрь 16:11 42848\n“Толибон” режимини маъқулламаган собиқ афғон расмийлари мамлакатнинг Миллий қаршилик фронтини қўллаб -қувватлайдиган Кенгаш тузадилар. Бу ҳақда Афғонистоннинг Тожикистондаги элчиси Муҳаммад Заҳир Агбар Душанбедаги матбуот анжуманида маълум қилди.\nУнинг сўзларига кўра, Кенгашни яқин вақтларда чақириш режалаштирилган.\n“Афғонистоннинг сиёсий раҳбарлари, шу жумладан маршал Абдул Рашид Дўстум яқинда Миллий қаршилик фронтини қўллаб-қувватлаш кенгашини тузади”, дейди Агбар.\nДипломатнинг таъкидлашича, у мамлакатнинг янги ҳукумати билан ишлаш ниятида эмас. Энди у мамлакат собиқ вице-президенти Амруллоҳ Солиҳнинг вакили бўлишини айтган.\nАгбар жаҳон ҳамжамиятидан толибларнинг Афғонистонда тузган ҳукуматини тан олмасликка чақирган.\nБундан ташқари, матбуот анжумани вақтида дипломат Амруллоҳ Солиҳ жангариларнинг Панжшерга ҳужуми вақтида Тожикистонга қочганини рад этган ҳамда Покистон Афғонистон ишларига аралашаётганини таъкидлаган.\nАввалроқ, Аҳмад Масъуд бошчилигидаги миллий қаршилик фронти толиблар ҳужуми сабаб чекингани ҳақида хабар берилганди. Аммо ҳудуднинг асосий қисми ҳамон қаршилик кучлари назоратида қолмоқда.\nЭслатиб ўтамиз, Афғонистоннинг обрўли шахслари "Толибон" билан музокара ўтказиш учун янги фронт тузаётгани ҳақида хабар берилганди.\n25 Сентябрь 20:55 39652\n25 Сентябрь 09:33 29741\n25 Сентябрь 16:47 28164\n26 Сентябрь 18:14 27517


Банкоматдан пул ечишда «ҳожатбарор»лик қилган шахс ўғри бўлиб чиқди - Zamin.uz\nБанкоматдан пул ечишда «ҳожатбарор»лик қилган шахс ўғри бўлиб чиқди\n2020 йилнинг 29 май кунидан 9 июнь кунига қадар бўлган вақт оралиғида 20 ёшли И.М. Тошкентдаги «Қўйлиқ деҳқон бозори» ҳудудида ўрнатилган банкомат ёнида туриб, мазкур банкоматдан пластик картадаги пулини нақдлаштириш мақсадида келган жами 7 нафар фуқароларга пулларни нақдлаштиришда «ҳожатбарор»лик қилади.\nИИВ ҳузуридаги Тергов департаменти хабарига кўра, И.М. фуқаролардан пластик картасини олиб, пулларни нақдлаштириш жараёнида пластик картага уланиш «SMS» хабарномасини ўзининг уяли телефон рақамига яширинча ўрнатиб, пластик карта рақами ва кодини уяли алоқа воситасига сақлаб олади. Кейин у мазкур фуқароларнинг пластик картаси ҳисобида мавжуд бўлган жами 10.497.410 сўм пул маблағларини яширин равишда эгалаб, ўз эҳтиёжларига сарфлаб юборади.\nДастлабки тергов жараёнида, И.М. айбланувчи тариқасида жалб қилинган ва лозим бўлган эҳтиёт чораси танланган. Тергов ҳаракатлари якунига кўра, жиноят иши айблов хулосаси билан тегишлилиги бўйча судга юборилган. “Замин” янгиликларини “Twitter”да кузатиб боринг\nБухорода 11 дона пластик карта ва 958 долларни ўғирлаган шахс қўлга олинди\n3-05-2020, 06:00, Жамият\nБиноларини сотишини айтиб фирибгарлик қилиб юрган шахс қўлга олинди\n30-01-2020, 17:50, Жамият\n23-01-2020, 16:18, Жамият\n30-01-2017, 14:28, Жамият


«СОКИН МОМАҚАЛДИРОҚ» САДОСИ - Ishonch.uz\nБош саҳифа Жамият «СОКИН МОМАҚАЛДИРОҚ» САДОСИ\n«СОКИН МОМАҚАЛДИРОҚ» САДОСИ\nТўсатдан қўнғироқ бўлиб қолди. Нотаниш овоз.\n– Ёшулли, сиз Хуршид оғами?\n– Мен Хоразмдан сўзлаётирман. Бадиани ҳазатиб ўқидим. Мени ҳам тўртовлон улфатга қўшасизларми?\n– Қандай бадиа? Қайси улфатга қўшилмоқчисиз?\n– «Ishonch» газетинда чиққан бадиа. Абдусаид Кўчимов ёзган акан!\nКуни кеча метрода дуч келган танишларимдан бирининг мийиғида кулимсираб, «Зўр чиқибди! Мириқиб ўқидик!» деган луқмаси ёдимга тушди. Эътибор бермабман – нима зўр чиққан, нимани мириқиб ўқишибди? Абдусаид аканинг одатини биламан – зўр ёзади, топиб ёзади, ўхшатиб ёзади. У ҳолда, қайси улфатни назарда тутмоқда хоразмлик нотаниш қўнғироқ қилувчи?..\nАбдусаид ака, бу миш-мишнинг барчасига Сиз сабабчисиз, вақтингиз борми-йўқми, мени қизиқтирмайди, бу ёғини синчиклаб ўқинг, чунки ҳар бир сўзингизга жавоб берасиз, жавоб!\nХуллас, бир қанча таниш-нотанишнинг ранго-ранг луқмалари аралаш мурожаатлар тугамади. Аён бўлишича, «Ishonch» газетасида Сизнинг «Сокин момақалдироқ» сарлавҳали бадиангиз эълон қилинган, уни катта-ю кичик қўлма-қўл қилиб олиб, ўқиб юрган экан.\n«Ishonch»нинг ўша сонини излашга тушдим. Қани, топила қолса! Ўзи, кейинги йилларда бу газетанинг иши юришиб қолди – ўқувчилари орасида талаш. Не кўз билан кўрайки, ака Абдусаид, тўкилиб, нақ бир саҳифани тўлдириб, роса илҳомингиз жўшибди-да, ўзиям!\nБадиани бир ўқидим, икки ўқидим, ҳайратдан ёқамни тутдим: а бу, ҳамма сир-асрорни элга достон қилиб қўйибсиз-ку, ака! Бу нима қилганингиз? Кап-катта адиб, шоир бўлсангиз, замоннинг паст-баландида чиқиб-тушиб юришнинг хўб ҳадисини олган инсонсиз. Унда-мунда Юнусободдаги «Баҳор» миллий таомлар кошонасига бирровга пинҳона бориб туришимизни, дўст бор-душман бор деганларидек, хабар топганлар нима дейди? Бири Боғот, бири Ургут, бири Бекобод, яна бири Тошкентнинг ўғлони бўлмиш бу тўртовлон қайси кундуз-қайси тунда топишдиларинг, биқиниб олиб, нималарни гурунглашасанлар, деб шубҳа-гумонлар ёғдирса, ким деган одам бўламиз?\nЖаббор Раззоқ оғамга-ку, гап йўқ. Икки қанотида тоғдай-тоғдай олтовлон ўғлони бўлган эркакка қуллуқ қилишдан тортинган номард. Шахсан мен у кишимга ҳавасим беҳад, инчунин, зинҳор сўзини икки қилмайман. Танти, мард, холис отахон, ҳожи бобом!\nЛутфулла Кабиров ҳар сафар «экологик тоза»сидан опкелиши бор гап, бироқ, тотинмаган тақдиримизда ҳам, Жаббор оғам билан камина бу даврада ҳангамалашиб, Лутфулла аканинг «қўлбола»сини пайров қилиб, оғзимизнинг суви келиб ўтириш шаънимизга тўғри келмайди-ку, масаланинг бу ёғига ўзингиз дурустроқ важ топасиз, энди, ака.\nЎзи Лутфулла Боситович ҳақида алоҳида гаплашиб олмасак бўлмай қолди. Дам кун ора телефоннинг қулоғини қиздиради, дам сувга тушган тошдек ер-у кўкдан топиб бўлмай қолади. Норвегияга бориб келдим, дейди. Финландиянинг пойтахтидан қайтдим, дейди. «Fасеbook»да пайдар-пай эълон қиладиган ҳажвияларини ўқийсизми? Перунинг Лимасидан Бразилиянинг Рио-де Жанейро шаҳрига учар чоғи жиндек фурсат бор экан, кўча айланибди. Тумонат томошабин йиғилибди: бир одамбашара маймун машина бошқараётган эмиш! Бинойидай ҳайдар, барча йўл қоидаларига риоя қилар, фақат ўнг ёки чапга бурилишда чироқни ёқиш эсига келмасмиш. Ў, кучингдан, ўзимизнинг ҳамшаҳар ҳайдовчилардан кам жойи йўқ экан, маймунжоннинг!..\nДунё кезиб, топган гапини қаранг, Боситовичнинг, Абдусаид ака. Дубайга бориб, самолёт ҳайдадим, деганига ўласизми-куясизми?! Ҳой, оғайни, ёшинг бир жойга бориб, оёғингни ўйлашиб босадиган бир паллада самолёт бошқаришга бало борми?! Ўттиз йиллар бўлди, Прагада самолёт ҳайдаб, қовун туширганини унутган чоғи, дўстимиз? Кейинги ўтиришимизда бир ёдига солайлик, кўзлари чақнаб кетади. «У-у-у, – деб нола чекиб юборади. – Ишонмайсизлар, Тошкентга қўнди самолёт, трапда қуллуқ қилиб кутиб олишди, трапда-а! Оёғим ерга тегмай… Да вы что-о?.. Кейин… кейин, ҳай, майли, унутамиз у гапларни!» Илло, русчаниям қийворади-да, дўстимиз, Пушкиндан ўтказади!..\nАбдусаид ака! Ҳар биримиз ҳар биримизга мурожаат усулимизни алоҳида тасвирлабсиз. Аҳён-аҳёнда Лутфулла Боситовични ўрис ўртоқларига тақлидан «Лу-ут» деб чақирмасам, асосан «Лутфулла ака» оғзимдан тушмайди. «Жаббор оға» дейман, Сизни ҳам отангиз қўйган исм билан тўкис айтишга уринаман. Исм-шариф ҳам майли-я, каминани жуда оширворибсиз, таърифламаган сўзингиз қолмабди. Фалончи, писмадончи, яна фалончи, яна аллаким. Аслида-чи, ака, ҳар қандай титул инсоннинг исмидан пастда, қуйида. Исм – буюк, исм ота-онамиз томонидан сиз-у бизга раво кўрилган насиба, тақдир, қисмат! Собиқ жаҳон чемпиони Роберт Фишерни биласиз, «Исмимнинг обрўсини пасайтиради» деган андишада «шахмат бўйича жаҳон чемпиони» деган мартабасини ёздирмас экан. Ана, қандай одамлар бор! Бизда эса титулни қанча санасангиз, одамнинг мартабаси шунча ошадигандек!\nШу мулоҳазалардан келиб чиқиб ҳам мен Сизнинг Ургутнинг бургутларидан эканингизни (ярим асрлик қадрдон бўла туриб, ёнгинасидан сувлар оқиб ётадиган она қишлоғингиздаги уйингизга бирон марта таклиф этмаганингизни!), миллий адабиётимизнинг атоқли адиби, шоири, эссенависи эканингизни, садоқатли дўст-ҳамроҳ эканингизни бетингизга солмаяпман, ахборот вазири мақомидаги раҳбар эканингизни пеш қилмаяпман. Бундан ортиқ садоқат бўлмас, ахир!\nДарвоқе, бир истиҳола шундаки, мақтов – жуда хавфли, ўта хатарли. «Мақтов – туҳмат, ҳатто ҳақорат» деган гапларни ўқиб қолдим, десангиз. Нега, дейсизми? Ҳамма разолат, иллатнинг дояси экан-да, баландпарвоз, ҳавойи мақтов! Яқинда, уч ой бўлмади, ўшандай балоларни бошдан ўтказдим, бошдан ўтказган табиб, деганлари роса рост экан, ака.\nНима демоқчиман? Мақтов эшитаверган одам, ўша мақтов-алқашларнинг бари тўғри гап-чин гап деб ишониб қоларкан. Шайтоннинг найрангига гирифтор бўлганинг шу, ҳой банда, дейдиган мард йўқ. Тушунтиролдимми, Абдусаид ака? Хом сут ичганмиз-да, ҳаммамиз, гоҳида одам ўзини ўзи мақтагиси келиб қолади. Бир яйрайди, бир керилади, талтаяди, ялпаяди, ва шайтон чалғийди, шекилли, бирдан ҳушёр тортади. Бир тўртликнинг ўрни келди, ўқиб кўринг:\nАввало, ўзимдан-ўзим изладим,\nТопгач, ўз-ўзимни «сиз»лаб,\nШошма, деб ўзимни-ўзим\nҚалай, зўрми? Тағин мени шоир бўлиб қолибди, деб хавотирга тушманг, тўртликни ўзингизнинг «Қор» номли китобингиздан сўзма-сўз кўчирдим.\nШу ўринда яна бир таклиф туғилди. Орамизда қолсин-у, хомроқ бўлса-да, бир гапни қулоғингизга шипшип қўйсам: мақтовга зўр берадиганларни туҳмат қилганликда айблаб, судга беришни қонунлаштириб қўйсак, зап иш бўларди-да! Маънавий зарар ундирилса, хушомадгўйлардан, дейман-да. А, лаббай, Абдусаид ака!\nБир замонлар «Фан ва турмуш» журнали таҳририяти ҳужрасида ходимлик қилиб юрган кезларимизда дунё адабиётининг бир талай сара ижодкорлари асарларини ўқиб, «сув қилиб ичиб юборган»ликда, билағонликда айблабсиз, каминани. Бунга, бир чеккаси сизнинг болалик дўстингиз, ажойиб қаламкаш Рустам Обид айбдор. Ўша бизни йўлдан урган. Китобхонликдан бош кўтармасдик.\nСизнинг «Оқ каптарлар ороли» қиссангиз ҳақида бир замонлар ёзган мақоламни эслатибсиз. Хотирангизга қойилман, ака! Тўғри, ўша қиссангизни ўқиётиб, Суярқулга ачинганман, гўдаккина болакай катталарнинг орасидаги можароларга ўзича чора излаганига, ёлғизланганига ачинганман. Кўз олдимдан кетмай қолган, бола пақир. Тонмайман, шунинг учун ёзганман, мақолани. «Эл сув ичган дарёлар» китобингиздан жой олган бадиаларни ўқиб, ёнимизда яшаб ўтган, ҳаёт кечираётган мўътабар ижодкор инсонларни дурустроқ билмаслигимиздан афсус чекканман. Пиримқул Қодиров, Одил Ёқубов, Пирмат Шермуҳамедов, Маҳмуд Саъдий, Азим Суюн, Қозоқбой Йўлдош, Абдуғани Жуманинг ҳар бирлари билан салом-алик қилганмиз, суҳбатлашганмиз, ёзганларини ўқиганмиз, лекин… чуқурроқ билмаймиз: ҳаёт йўлини, шахсини, оиласини, феълини, армонларини… Тушуняпсизми, Абдусаид ака, билмаслигимни билиб қолганим сабабидан икки оғиз кўнгилдагиларни битганман, ўша китобингиз ҳақида.\nЛекин чакки ижод қилаётганингиз йўқ: ҳикоялар, қиссалар ва бадиалар жамланган «Сайланма»нгиз чоп этилди, шеърларингизни оғушига олган «Қор», бадиалардан ташкил топган «Баҳор», қисса ва ҳикоялардан иборат «Бинафша» номли китобларингиз мухлисларингизга етиб борди, оғизга тушди, бир нарса дедимми?! Шеъриятимиз ШОИРИ Абдулла Ориповга бағишланган «Мен шоирман, истасангиз шу…» кундалик-бадиангиздан 20 нусхасини маҳалламиздаги китобсеварларга қўлма-қўл тарқатганимни писанда ё миннат қилдимми? Абдусаид Кўчимов ундай адиб, Абдусаид Кўчимов бундай шоир, бадианависликда Андре Моруадан кам жойи йўқ деб наҳ урдимми?! Китобларнинг ҳар бири ўзгача дид-фаросат, ўзгача назокат ила безатилгани алоҳида таҳсинга лойиқ эканлигини матбуотда ноғора чалиб, фош қилдимми?! Сиз эса битта қўймай ёзибсиз-а…\nТўғри, дийдорлашув онларида адабиётдан сўз очилиши, баъзан баҳс қизғин тус олиши табиий. Ахир ҳаммамиз қалам кишиларимиз, ҳаётимизнинг мазмун-моҳияти ҳам қаламга, ижодга, китобга дахлдор. Лутфулла Кабиров модерн адабиёти, Кафка ва кўплаб ажнабий муаллифлар ижодидан баҳс қўзғаганидан ажабланмайман. Холис айтадиган бўлсак, Лутфулла Боситович тенгқурларимиз орасида биринчилардан бўлиб фалсафа илмидан фан номзоди бўлган, русча манбаларни бошқаларимиздан бирмунча илгарироқ хатм қилиш имкони катта, бу борада унга ҳавас қилишимни яширмайман. «Лутфулланинг ичидаги олов-эҳтирос бутун бир маҳалла аҳлига етади» деб айтган гапингиз тўғри, лекин 70 ни урган жойида ҳам ҳаяжон алангасини сақлаб қолиш ҳар кимга насиб этавермайди, нима дедингиз, ака?\nЛутфулла Боситовичнинг «Абдулла Қодирий модернсиз ҳам зўр ёзмаганми» деган саволига келсак. Мен 1984 йилда ёзган мақолаларимдан бирида Абдулла Қодирийнинг «Ўткан кунлар»ида айни модерн тафаккурига хос лавҳалар борлигини исботлашга ҳаракат қилганман. Биргина мисол келтирсам, «Хўжа Маъоз» қабристони тасвирида қўлланган онгости оқими на Жойс, на Фолкнер, на бошқасида бор! У кезлар, янглишмасам, Сиз собиқ «Тонг юлдузи», Лутфулла Кабиров «Пионер Востока» газеталарининг каттаконлари эдингиз, биз каби маҳмадона фақирларнинг мақоласини ўқишга фурсатингиз бўлмаган. Очиғи, сизлар билан қўл олишиш у ёқда турсин, ўйлашиброқ саломлашардик. Ҳозирги дориломон кунларга келибгина раддия-мактуб ёзишга журъат этиб турибмиз.\nХуллас, Ойбек, Одил Ёқубов ўз даврининг зўр адиблари, уларга тил теккизиш дуруст эмас, албатта, ахир, замон бошқа эди, мафкура қиличи тиғли эди. Лутфулла ака айтмоқчи, Кафка ўзбек тилига таржима қилингани билан ҳамма ёқ гуллаб кетмагани ҳам рост. Э, садағанг кетай, акажонлар, агар битта ёзувчи ёки битта-иккита асар таъсирида бир миллий адабиёт гуллаб-яшнаб кетадиган бўлса, ҳазрати Навоийдан сўнг ҳеч кимга қалам тутиш эҳтиёжи қолмасди. Бахтиқаро Кафка инсон қалбининг «гадойтопмас» пучмоқларида яшириниб ётган, унча-мунча банданинг ақл-идроки етиб боролмайдиган сир-асрорларни, изтиробларни фош қилиб кетди. Жаббор оғам тўғри айтдилар, тушуниш қийин, ўқийман десанг, эсноқ тутади. Илло, унутмайлик, англаш қийин бўлган руҳий изтиробларни осонлик билан ёзиб бўлмайди. Қийин ёзилган нарса қийин ўқилади. Гап шу ҳақда. Инсониятнинг руҳият уммонига ғаввос янглиғ шўнғишни истаган халқ, адабиёт ва қалам аҳли истаса, марҳамат, Кафкани, модернни, абсурдни ўқисин, улардан ўргансин, истамаса ҳам, ихтиёр ўзида.\nБешбармоқ ҳам кеп қолди. Мавзу буғи кўтарилиб турган лаганга кўчди. «Бай-бай»лаб ҳар ким ўз лаганини кавлаштиришга тушди. Ҳар сафар разм соламан – Сиз шўрванинг қайноқ жойидан мириқиб симирасиз, сўнг «Қани, олдиқми?» деганча санчқини хамирга босасиз. Гоҳ Жаббор оғам, гоҳ Сиз «Хамири сероброқ бўлсин!» деб огоҳлантирасизлар, хизматчи қизларни. Лутфулла ака қази парракларини лаганнинг қирғоғига сафлашга тушади. Янглишмасам, тахтадан йўнилган чўзинчоқ лаганларда сузиб келтириладиган бешбармоққа олиб бораман деганингизга бир йилдан ошди. Эслатсак, мийиғига кулиб қўя қоласиз, сир бой бермайсиз, тождор офатни баҳона қиласиз. Тахта-лаган бешбармоғини мақташда давом этасиз. Асли, Сиздан ўрганиш керакка ўхшаб кетади дипломатликни, Абдусаид ака. Вазминсиз, эҳтиросга берилмайсиз, ҳушёрсиз, зийраксиз, зуккосиз, синчковсиз, кузатувчансиз, хулоса чиқаришга шошилмайсиз, лабларингизни қимтиб, жиддий тортганингизда ҳам ичингизда бир мутойиба шай тургани сезилади. Шундай дамларда неча минг йиллик хитой стратегларини сув қилиб ичган Шарқнинг чўнг донишмандларига ўхшаб кетасиз (каминадан маънавий зарар ундириш ҳаракатига тушманг, тағин!).\nАбдусаид ака, бадиада батафсил достон қилганларингизга чидаган тақдиримда ҳам, охиргиси ёмон мулзам қилдики, айтмасликнинг иложи йўқ! Ғалванинг каттаси оиламизда, сиз ўхшатиб тасвирлаган бешбармоқдан чиқди. «Сокин момақалдироқ»ни ўқиган уйдагиларнинг қўлига тушдим-ку.\n– Ия, додаси, дўхтир нима деган? Хамир овқатдан ўзингизни тийиб юринг демаганми? – деб қистовга олиб қолди, невараларимиз ва аварамизнинг бувижониси.\n– Дўхтир мен шилпилдоқ еганимни кўриб ўтирибдими?! – дедим пинагимни бузмай.\n– Дўхтир кўрмаса, соғлиғингизни ўйланг, уйда хамир овқат қилдирмайсиз-да, ўртоқларингиз билан шилпилдоқхўрликка бораркансиз-да!\nЖавоб тополмадим, Абдусаид ака, жавоб! Ошкоралик, шаффофлик, очиқлик, демократиядан наҳ урамизу, гал ўзимизга келиб тақалганда…\nЯхшиям онамдай ғамхўрлик қиладиган дўхтирим – эндокринологим ўзбекча ўқимайди, «Ishonch»нинг бош муҳаррири Ҳусан Эрматни танийсиз деб эшитганман, илтимос қилайлик, Сиз ёзган бадиани таржима қилиб, «Доверие»да эълон қилиб юбормасин!\nНавбатдаги шилпилдоқхўрликда кўришгунча!..\nХуршид Дўстмуҳаммад, ёзувчи\nАввалги саҳифа«Ташкент сити» КВН бўйича Ўзбекистон терма жамоаси Халқаро фестивалда юқори натижага эришди.\nКейинги мақолаҲАР БИР ҚАЙДДА ЖАМИЯТ ДАРДИ БОР


18:40 05.10.2019 (Янгиланган 18:41 05.10.2019)\nЖиззахдаги “Фориш” тоғ-дала ўқув майдонида разведка бўлинмалари ўртасида ўтказилган мазкур мусобақада жами 11 та жамоа иштирок этди.\nТОШКЕНТ, 5 окт - Sputnik. Мудофаа вазирлиги разведкачилари ўртасида илк бор “Разведка рейди” мусобақаси ўтказилди. Бу ҳақда вазирлик хабар қилди.\nЖиззах вилоятидаги “Фориш” тоғ-дала ўқув майдонида разведка бўлинмалари ўртасида ўтказилган мазкур мусобақада вазирликнинг барча ҳарбий округ ҳамда олий ҳарбий таълим муассасаларидан жами 11 та жамоа иштирок этди.\nҚозоғистон ҳарбий делегацияси раҳбари ўзбек зотдор отларини эътироф этди\nЯкуний натижаларига кўра, биринчи ва иккинчи ўринларни Марказий ҳарбий округ қўшинларига қарашли жамоалар қўлга киритган бўлса, учинчи ўрин Жануби-ғарбий махсус ҳарбий округ жамоасига насиб этди. Ғолибларга диплом, кубок, медал ва пул мукофотлари тантанали равишда топширилди.\n10:07 20.09.2020 (Янгиланган 10:08 20.09.2020)\nТОШКЕНТ, 20 сен — Sputnik. Ўтган тун давомида Ўзбекистонда яна 243 кишида коронавирус аниқланди. Жами касалланганлар сони 51 235 нафарга етди. Бу ҳақда Соғлиқни сақлаш вазирлиги хабар қилмоқда.\nЯнги касалланганларнинг 228 нафари Тошкент шаҳрида, 15 нафари Тошкент вилоятида фуқаролар орасида аниқланган.\nШу билан бирга, Яшнобод туманида яшаган 53 ёшли С.М. (эркак) ҳамда Қуйичирчиқ туманида яшаган 57 ёшли Р.Э. (эркак), жами 2 нафар коронавирусга чалинган бемор вафот этди. Қурбонлар сони 429 нафарга етди.\nШу пайтга қадар 47 271 нафар коронавирус инфекциясига чалинган фуқаролар (92 фоиз) соғайган.


Буклама ва қўш экранли қурилмалар учун Windows 10X чиқиш вақти маълум бўлди - Terabayt.Uz\nБуклама ва қўш экранли қурилмалар учун Windows 10X чиқиш вақти маълум бўлди\nLenovo компанияси CES 2020 кўргазмаси очилиши арафасида қайишқоқ экранга эга жаҳонда биринчи ҳақиқий буклама планшетни тақдим этган эди. Компания кейинчалик ThinkPad X1 Fold номли ушбу қурилмасини ҳозирча тақдим этилмаган Windows 10X операцион тизими билан чиқаришни назарда тутган.\nЎҚИНГ: Кокаин можароси: Samsung ва бошқалар атиги 349 долларлик букламафондан нега қўрқяпти?\nMicrosoft компаниясининг иккита экранли қурилмаларга мўлжалланган Windows 10X операцион тизими 2021 йил баҳорда чиқади. Бу ҳақда журналист ва инсайдер Зак Боуден ўз Twitter саҳифасида маълум қилди, деб ёзади Kun.uz нашри.\nБоуденнинг ёзишича, Windows 10X операцион тизимининг якуний бета-версияси 2020 йил охиригача пайдо бўлади. Унинг аниқлик киритишича, тизимнинг тўлақонли тақдимоти 2021 йил баҳорда бўлиб ўтади.\nSoftpedia нашри журналистлари эса Microsoft компанияси Windows 10X’ни бир экранли қурилмалар учун чиқаришни устувор вазифа деб белгилагани тўғрисида эслатишмоқда. Уларнинг маълумотига кўра, бир нечта экранли компьютерлар учун мўлжалланган операцион тизим 2022 йилгача чиқарилмайди.\nЁзда компаниянинг иккита дисплейли қурилмаларга мўлжалланган операцион тизими устидаги ишлар тўхтаб қолгани маълум бўлганди. Бунга тизимдаги нуқсонлар ва коронавирус пандемияси сабаб бўлган.\nЎҚИНГ: Windows 10 учун энг зўр 22 та антивирус: мутлақо бепуллари ҳам бор!\n#Microsoft #Oперацион тизим #Windows #Windows 10X


Ван Гаал: «Ҳали мавсумни сақлаб қолишим мумкин, «МЮ»да Англия Кубоги ёки Европа Лигасида ғолиб бўлиш имконияти бор» » Скачать музыку бесплатно новинки музыки 2016-2017\nКомментариев: 0 Просмотров: 184 Дата: 14-03-2016, 00:45 «Манчестер Юнайтед» жамоаси бош мураббийи Луи ван Гаал унга қарата йўлланадиган танқидлардан ташвишга тушмаслигини билдирди. «Мен ҳамиша ўз ишимга ўзим баҳо бераман ва танқидлар мен учун муаммо эмас. Мен сизлар билан бу масалани муҳокама этишни истамайман. Биз ҳали Англия Кубогида ёки Европа Лигасида зафар қучиб, мавсумни сақлаб қолиш имкониятини сақлаб қолганмиз. Шунингдек, АПЛнинг тўртинчи ўрнини эгаллашимиз мумкин. Бу қийин вазифа бўлсада, назарий жиҳатдан имкониятимиз бор. 3 ойдан буён менинг ишдан ҳайдалишим ҳақида айтиб келишмоқда, аммо менинг жамоам ҳали ҳам барча турнирлардаги иштирокини давом эттирмоқда. Бу эса кўпчилик ҳамкасбларим уддалай олмаган ишдир», — дейди ван Гаал. Айни вақтда манкунианлар жамоаси АПЛ турнир жадвалида 29 турдан кейин 47 очко тўплаган ҳолда 6-ўринда бормоқда. Жамоа ЕЧЛни тарк этгач, Европа Лигасида иштирок этишни бошлади. Турнирнинг нимчорак финалида «Манчестер Юнайтед» «Ливерпуль»га қарши жуфтлик ҳосил қилган. Ўтган ҳафтада ўтказилган биринчи учрашувда ван Гаал шогирдлари сафарда 0:2 ҳисобида мағлуб бўлишди. Жавоб учрашуви 17 март куни «Олд Траффорд»да ўтказилади. Бугун, 13 март куни Англия Кубогининг чорак финалида «Манчестер Юнайтед» «Вест Ҳэм»га қарши ўйнайди. - деб хабар бермоқда Stadion.uz нашри.


Қаттиққўллик яхши қачонки, унда меҳр ва жонкуярлик бўлса - Ўзбекистон овози газетаси\nЎз касбидан фахрланиб, ишига масъулият билан ёндашадиган фидойи ўқитувчилардан бири Шоҳиста Нурматова 27 йилдан буён болаларга таълим-тарбия бериш билан шуғулланиб келади. Муҳими, унинг издошлари бугун тажрибали мутахассис бўлиб етишган. Кимдир моҳир рассом, кимдир малакали ҳуқуқшунос, яна кимдир ўзи каби педагог. Умуман, бу рўйхатни давом эттириш мумкин. Асосийси, Шоҳиста Нурматова бор меҳри ва зеҳни билан ишлашдан тўхтамади.\nБугун у Андижон шаҳридаги Муҳаммад Юсуф номли она тили ва адабиёти фанини чуқурлаштириб ўқитишга ихтисослаштирилган ижод мактаби директори лавозимида фаолият олиб бормоқда. Яқинда у “Соғлом турмуш” медали билан тақдирланди.\n— Ўқитувчилик касбини танлаганимдан фахрланаман, — дейди у. — Чунки устозлар ҳамиша ардоғда. Биз ўқитган болалар эртага бирор соҳанинг бошини тутса, ютуқларга эришса, меҳнатларимиз роҳати шунда, деб биламан. Истиқлоимизнинг 29 йиллиги арафасида бир гуруҳ ҳамюртларимиз тақдирланди. Улар орасида ўзимни кўриб, кўзларимга ёш келди. Камтарона меҳнатларимиз давлат даражасида мукофотланиши табиийки, ҳар бир қалбга чексиз фахр ҳамда қувонч туйғуларини бағишлайди. Бир нарсани ишонч билан айта оламан. Ушбу мукофот мен учун, аввало, юксак эътироф ҳамда маъсулиятдир. Бўлғуси ишларимда янги марралар сари руҳлантиради. Таълим тизимидаги ислоҳатлар амалиётини ижод мактабида оммалаштиришда ва ёшларга маънавий қанот бўлишдаги истиқбол режаларимда зиммамга масъулият юклайди.\nБир нарсани айтишни истардим. Айни пайтда жамоамизда 27 нафар олий маълумотли, тажрибали педагог кадрлар ишлайди. Улар 310 нафар ўқувчига таълим-тарбия бериб келмоқда. Менинг ушбу мукофотга сазовор бўлишимда аввало, устозларим ва албатта, жамоамизнинг муносиб улуши бор. Шунинг учун бу мукофот ҳаммамизники, деб биламан. Юртимизда фаолият юритаёган ҳар бир педагог, ўқитувчи фидойилиги билан юксак эътирофларга муносиб, деб ўйлайман. Юртимизда мен ва мен каби ўқитувчиларга мана шундай юксак эътибор берилар экан, биз изланишдан, ташаббуслардан тўхтамаймиз. Янада катта куч ва ғайрат билан ишлашда давом этамиз.\nАйтиш керакки, қисқа вақт ичида ушбу даргоҳ ҳаётимнинг ажралмас қисмига айланиб улгурган. Мактабимизда иқтидорли йигит-қизлар таҳсил олади. Лекин улар орасида ҳам энг иқтидорлилари бор. Ана шундай ўқувчиларнинг ижод намуналарини кенг оммага етказишда, ОАВда ёритилишида, шеърий тўпламларини чоп эттиришда амалий ёрдам берилмоқда. Таълимнинг ноанъанавий усулларидан фойдаланиб, дарс машғулотларини ташкил этиш, баҳс-мунозара, масалаларни мустақил ечиш ва ёшларнинг фикрлаш қобилиятини шакллантиришга алоҳида аҳамият қаратилади. Мақсадимиз ижодкор ёшларни қўллаб-қувватлаш, истеъдодлари рўёбга чиқишини таъминлашдир. Бунинг учун жамоамиз билан бор куч-ғайратимизни сафарбар этиш ҳаракатидамиз.\nШу ўринда яна бир гап. Раҳбар қаттиққўл, талабчан бўлиши кераклиги ҳақида кўп гапирилади. Ўйлашимча, раҳбар, аввало, ўз жамоаси дарду ташвиши билан яшайдиган, уларнинг ҳаёти билан доимий қизиқадиган, ходимларини ҳамиша қўллаб-қувватлайдиган сифатларга эга бўлиши лозим. Чунки жамоа бир оиладек гап. Унда ота-она ҳам қаттиққўл, ҳам меҳрибон бўлади. Талабчанлик ортида меҳр, ишонч, жонкуярлик сезилиб турса, ана ўша жамоа гуллаб-яшнайди. Ютуқлари бардавом, ташаббуслари доимий бўлади.\nЗилола Анвар қизи


Маҳмуд Мурадовнинг UFCдаги иккинчи жанги муддати ва рақиби аниқ бўлди - Халқ сўзи\n12:31 08 Ноябрь 2019 Спорт\nАралаш жанг санъати (MMA) бўйича ўрта (-84 кг) вазн тоифасида октагонга чиқиб келаётган ўзбекистонлик Маҳмуд Мурадов (23-6, 14 КО) UFCдаги иккинчи жангини АҚШда ўтказадиган бўлди. Бу ҳақда GoSport хабар бермоқда.\nМаълум бўлишича, Маҳмуд Мурадов ММАнинг энг нуфузли турнири бўлган UFCдаги иккинчи жангида америкалик Тревор Смитга (15-9, 10 КО) қарши рингга чиқади. Жанг 7 декбарь куни АҚШ пойтахти Вашингтон шаҳридаги “Capital One” аренасида бўлиб ўтади. Мазкур жанг UFC on ESPN 7 турнири доирасида ташкил этиладиган ММА кечасида бўлиб ўтади.


30 август куни Россия ҳарбий самолётлари Суриянинг Урум ал-Кубра шаҳридаги касалхонани бомбардимон қилиши ортидан янги туғилган чақалоққа қараётган Сурия фуқаролик мудофааси («Оқ дубулғалилар») аъзоси.\nБИРЛАШГАН МИЛЛАТЛАР ТАШКИЛОТИ – Россия ва Хитой пайшанба (19 сентябрь) куни Бирлашган Миллатлар Ташкилоти (БМТ) Хавфсизлик Кенгашининг резолюциясига вето қўйди. Суриянинг Идлиб вилоятида ўт очишни тўхтатишга чақирувчи ҳужжатни кенгашга аъзо 15 давлатдан 12 таси қўллаб-қувватлаган.\nРезолюцияга овоз беришда етакчилардан бўлган Германия, Бельгия ва Қувайт тўрт ой аввал ҳукумат кучлари ҳужум бошлаганидан бери Идлибда ярим миллион суриялик кўчирилганини маълум қилганлар.\nУлар агар уруш адвом этса, ушбу можаро асрнинг энг оғир гуманитар инқирозига айланиши мумкинлиги ҳақида огоҳлантириб, Россияни «соф гуманитар» чорага қарши вето қўймасликка чақирганлар.\nАммо икки ҳафталик музокаралардан сўнг, «аксилтеррор операциялар» учун истисно киритиш ҳаракатлари зое кетгач, Россия ҳужжат матнини рад этди.\nИсёнчилар назоратида бўлган Идлиб шаҳридаги бино вайроналари олдида юрган одамлар, 16 сентябрь, Сурия. Ўтган йили Москва ва Анқара эришилган келишув Суриянинг Идлиб вилоятидаги хунрезликларга барҳам беришга қаратилган эди, аммо апрель охиридан бери ҳужумлар натижасидаги қурбон бўлганлар сони ошган. [Зайн Ал-Рифоий / AFP]\nМуваффақиятсизликка учраган резолюцияга кўра, томонлар Идлибдаги «жуда ёмон ҳолатдаги гуманитар вазиятнинг янада оғирлашувига йўл қўймаслик мақсадида 21 сентябрь куни Дамашқ вақти билан кундузги соат 12 дан бошлаб жанговар ҳаракатларни тўхтатишлари керак» эди.\nРоссиянинг БМТдаги вакили Василий Небензя ҳар сафар Россия қўлловидаги Сурия режими ўз ҳудудини қайтариб олганида, Хавфсизлик кенгашининг бошқа аъзолари «гуманитар фаолликни авж олдириши» қоралаган.\n«Резолюция аввал-бошдан муваффақиятсизликка маҳкум эди», деди у.\nРоссия ва Хитой муқобил резолюцияни таклиф қилди, аммо у пайшанба кунги мажлисда рад этилди.\nУнда «оташкесим террорчи гуруҳларга алоқадор шахслар, гуруҳлар ва ташкилотларга қарши ҳарбий операцияларга тегишли бўлмаслиги» белгиланган эди.\nҒарб мамлакатлари резолюцияни бу кўринишда қабул қилиб бўлмаслигини айтиб, уни исталганча талқин қилиш мумкинлиги ва у тинч аҳолига қарши бомба ҳужумларини тўхтата олмаслигини таъкидлаганлар.\n«Шифохоналар, мактаб ва аҳоли объектларига қарши ҳаво ҳужуми уюштириш террорчиларга қарши курашишга ёрдам бермайди», деди БМТдаги Бельгия вакили Марк Пекстин.\nРоссия Сурия шимоли-ғарбидаги Идлиб вилоятини исёнчи кучлардан тортиб олиш ҳаракатида тўрт ой давомида қонли ҳужум олиб борган Башар ал-Асад кучларини қўллаб-қувватламоқда.\nЎтган йили Россия ва Туркия эришган битимга кўра, Идлибда қон тўкилиши тўхтатилиши керак эди, аммо апрель охиридан яна бомба ҳужумлари бошланган.\nЎшандан бери ҳаво зарбалари ва ҳужумлар туфайли 1000 га яқин фуқаро ҳалок бўлган, деб хабар берган Сурия инсон ҳуқуқлари обсерваторияси.\n«Гуманитар вазият хавотирли бўлиб қолмоқда», деди БМТнинг Гуманитар масалаларни мувофиқлаштириш бошқармаси бош котибининг ёрдамчиси Урсула Мюллер.\nЧоршанба (18 сентябрь) куни БМТ бош котиби Антонио Гутерриш ва Халқаро қизил хоч қўмитаси раҳбари Питер Мауер Идлибдаги ҳаво ҳужумлари ва отишмаларнинг тинч аҳолига зарарли таъсирини таъкидлаб, уларнинг тўхтатилишини талаб қилдилар.\nСурияни ҳимоя қилиш\n2011 йилда Сурия можароси юзага келганидан бери, Россия пайшанба кунги овоз бериш жараёнида БМТ резолюциясига қарши 13-марта вето қўллади.\nИюнь ойида ўз иттифоқчиси бўлмиш Сурияни халқаро терговдан ҳимоя қилишга уринар экан, Россия БМТ хавфсизлик кенгашининг Идлибдаги Сурия ҳарбий кампаниясини танқид қилувчи баёнотини ҳам блоклаган.\nМай ойида Россия Идлибдаги кенг кўламли ҳужумлар туфайли гуманитар ҳалокат келиб чиқиши ҳақида огоҳлантирувчи алоҳида баёнотга ҳам қарши бўлганди.\nAFPга кўра, ҳужжат матнида «Сурия шимоли-ғарбида кенг кўламли ҳарбий операция олиб борилган тақдирда гуманитар ҳалокат юзага келиши мумкинлиги» ҳақида огоҳлантирилган.\nМосква таклиф этилган баёнотни «тўлалигича» рад этди, деган эди ўшанда Россия элчиси ўринбосари Дмитрий Полянский.\n16 май куни Москва Хавфсизлик кенгашига резолюция лойиҳасини тақдим этиб, унда БМТнинг кимёвий қуроллар бўйича назоратчи органини «сиёсийлашганликда» айблаган эди. Ушбу воқеа анчадан бери кимёвий қурол ишлатишда айбланиб келадиган Сурия режимининг кимёвий ҳужумларини тергов қилиш бошланишига яқин юз берган.\nКимёвий қуроллар бўйича назоратчи орган – Кимёвий қуролларни тақиқлаш ташкилоти (КҚТТ) кимёвий қуролдан фойдаланганларни аниқлайдиган механизмни ишлаб чиқишга рози бўлган, бу эса Россия ва Суриянинг қатъий қаршилигига учраган эди.\nУруш бор жойда даромад бор. Россия, бошқача қилиб айтганда, иккинчи Гитлер (Путиннинг суратига қаранг; юзига мўйлов чизилса Гитлерга ўхшаб қолади), фойда учун инсониятни йўқ қилишга тайёр.\nРоссия ваҳшийликларини қачон тўхтатади?\nҲамма ОАВга ишониб бўладими ўзи? Хоҳлаганини ёзиб ётибди, маъсулият ноль.\nРоссиянинг Суриядаги жиноятлари тергов қилиниши лозим\nКремль Суриядаги тинч аҳолини ўлдиришга ҳомийлик қилмоқда\nРоссия – сахий қалб (Россиядаги машҳур эски рекламадан)\nҲеч нима ўзгармаган. Қонга ташна Россия қўллаб-қувватловчи Асад сурияликларни қатлиом қилмоқда. Худди СССР шармандаларча думини қисиб Афғонистондан чиқиб кетгани каби, улар ҳам мағлуб бўдишади.\nРоссия ҳақиқатан ҳам террорчи\nОқ дубулғалилар одам ўлдиришяпти ва АҚШ рухсати билан уларнинг органларини йиғишяпти\nРоссия Сурия фуқароларини қатлиом қилмоқда. Ваҳшийларнинг қўлидан фақат шундай иш келади.\nМенимча, Россия шиалар тарафида ва суннийлар сонини камайтирмоқда.\nЖуда тор ўйлайсиз. Икки йил аввал суриялик сунний аёл билан гаплашган эдим ва у менга Асадни буткул қўллаб-қувватлашини айтган. Уларга ким сунний, шиа ёки насроний эканлиги барибир. Уларга Суриялик эканлиги муҳим.\nТранслит билан ёзадиганларни ҳатто сурияликлар ҳам ёмон кўришади.\nҲаммаси ёлғон ва провокация. «Оқ дубулғалилар» АҚШ ва бошқа Ғарб мамлакатлари томонидан саҳналаштирилган спектакль актёрларидир.\nМақола кимнинг нуқтаи назари билан ёзилган!\nРоссиянинг эмас, ҳақиқат нуқтайи назаридан\nЧунки Россия Суриянинг тинч аҳолисини ўлдирмоқда\nҲайвонсан ҳамманг. Тўғри қиляпти (Россия).\nАмерика Россиянинг адабини бериб тўғри қиляпти.\nҚрим эса Украинага тегишли.\nУкраинани АҚШ билан бирга қўшиб адабини беришяпти\nҲозирча Россиянинг абжағи чиқяпти


Самарқандда ноқонуний такси ҳайдовчиларига қарши кураш бошланади » Ўзбекистон янгиликлари – Zamin.uz\nСамарқандда ноқонуний такси ҳайдовчиларига қарши кураш бошланади\nСамарқанд вилоятида ноқонуний такси ҳайдовчиларига қарши кураш ҳамда транспорт инфратузилмасини яхшилаш бўйича комплекс чора-тадбирлар амалга оширилади. Бу ҳақда Sputnik агентлигига асосланиб Kun.uz нашри хабар бермоқда.\nСолиқчилар ИИБ Йўл харакати хавфсизлиги бошқармаси вакиллари билан биргаликда ноқонуний такси ҳайдовчиларини аниқлаш бўйича рейд тадбирларини кучайтириш, бунинг учун вилоятнинг ҳар бир туманида махсус гуруҳлар ташкил этишни режалаштирган.\nЎтган 2015 йили йўловчилар ва сайёҳларга транспорт хизматларини кўрсатиш сифати бўйича ўтказилган махсус мониторинг жараёнида бир қатор камчиликлар аниқланган эди. Махсус тузилган рейд гуруҳлари йўлларда 145 мингдан зиёд транспорт воситасини текширувдан ўтказиб, 1,5 минги йўловчиларни лицензиясиз ташигани, 472 нафари зарур ҳужжатларсиз автомобиль бошқаргани аниқланди. 517 ҳолатда эса ўрнатилган газ баллонлари текширувдан ўтказилмагани маълум бўлди.\nҲуқуқни муҳофаза қилиш органлари маълумотларига кўра, вилоят ҳудудида 5 мингдан зиёд такси ҳайдовчилари лицензиясиз ва техник ҳамда тиббий кўрикларсиз фаолият кўрсатган. Улар аҳоли кўп тўпланадиган жойларда тартибсиз тураргоҳларни ташкил этиб, тирбандликлар ва йўл-транспорт ҳодисаларига сабаб бўлишмоқда.\nБугунги кунда Самарқанд вилоятида йўловчиларни ташишга ихтисослашган 142та ташкилот фаолият кўрсатмоқда. Уларнинг паркида 800та автобус, 2100та микроавтобус ва 2400та такси, жами бўлиб 5300та транспорт воситаси мавжуд.\n19:45 Самарқанд тиббиёт коллежи бўлим бошлиғи пора олаётганда ушланди\n13:52 Наманганда 1704 нафар ноқонуний киракашлар ушланди


Qalampir.uz | “Жаслиқ” атрофидаги гап-сўзлар, ДБҚдаги ўзгаришлар, келишолмаётган вазирликлар ходимлари ва бошқа хабарлар\n“Жаслиқ” атрофидаги гап-сўзлар, ДБҚдаги ўзгаришлар, келишолмаётган вазирликлар ходимлари ва бошқа хабарлар\nЖамият\t06 Август 21:40 3265\n6 август санаси Ўзбекистонда ва халқаро майдонда турли воқеаларга бой бўлди. Қуйида бугуннинг энг муҳим воқеаларига тўхталиб ўтамиз.\nЯпония атом бомбаси қурбонларини эслайди: бундан 74 йил олдин Хиросима шаҳрига 13 дан 18 килотоннагача сиғимли “чақалоқ” бомба ташланган эди. 140 минг одам, асосан тинч фуқаролар ҳалок бўлди. Хиросима шаҳри бомбардимон қилганидан уч кун ўтгач, америкаликлар Нагасакига бомба ташлади, натижада яна 74 минг киши ҳалок бўлди.\nБухарест марказида шамлар, ўйинчоқлар, эслатмалар ва фотосуратлар ёнмоқда. Буларнинг барчаси, йўловчиларга июль ойининг охирида Руминия жанубидаги Каракал шаҳрида зўрланган ва ўлдирилган руминиялик мактаб ўқувчиси бўлган 15 ёшли Aлександрани эслатади. Бир ҳафта олдин ушбу майдон гавжум кўринарди. Руминияда амалдорларни бепарволик, коррупция айблаб, ҳукуматнинг ҳаракатларидан норозилигини билдириш учун бу ерга минглаб одамлар тўпланди.\nЎзбекистондаги барча телеканалларда янги тартиб жорий этилаётгани, унга кўра, телеканаллар хориж сериалларини кунига бир маҳалдан ортиқ намойиш этишига нисбатан тақиқ қўйилаётгани ҳақида хабар берган эдик. Ушбу қоида кеча, 5 августдан эътиборан кучга кирди ва барча телеканалларга бир суткада бор-йўғи 1,5 соат хориж сериалини намойиш этиш ҳуқуқи берилди.\nТошкент вилоятининг Бекобод шаҳрида мактаб ўқувчилари ўртасида пичоқбозлик юз берди. Кеча, 5 август куни Бекободда яшовчи 9-сонли ўрта мактабнинг 10-синф ўқувчиси 16 ёшли И.А. Бекобод тумани “Навоий” МФЙ ҳудудида ўзаро жанжал оқибатида “Шова” маҳалласида яшовчи, 40-сонли ўрта мактабнинг 10-синф ўқувчиси 16 ёшли Д.Т.нинг қорин қисмига пичоқ билан зарба берган. И.А. уларни ажратмоқчи бўлган, Бекобод шаҳри Беруний кўчасида яшовчи, 2-сонли ўрта мактабнинг 10-синф ўқувчиси 15 ёшли Д.А.нинг елка қисмига пичоқ билан уриб жароҳат етказган.\n2 ҳафтада 4 та ракета учирилди\nКХДР ўзига қарши бўлган АҚШ ва Жанубий Кореянинг биргаликдаги ҳарбий машқларига жавобан янги зарбаларни амалга оширди. Бугун, 6 август куни эрталаб КХДР ҳудудидан иккита номаълум ракета учирилган, деди Жанубий Кореянинг қўшма штаб бошлиғи.\nҲайит намози вақтлари билан танишинг\nЎзбекистон Республикаси Президенти Шавкат Мирзиёевнинг Қурбон ҳайитини нишонлаш тўғрисидаги қарори қабул қилингани ҳақида хабар берган эдик. Қарорга мувофиқ Ўзбекистонда Қурбон ҳайити 11 август куни нишонланиши белгиланди ва тегишли идораларга байрамни муносиб ўтказиш бўйича кўрсатмалар берилди.\n11 август куни Ўзбекистонда 2 мингдан ортиқ жоме масжидларида Қурбон ҳайити намози ўқилади.\nЖорий йилнинг 4 август куни собиқ иттифоқ мамлакатларида таниқли бўлган россиялик қўшиқчи ва бастакор Вилли Токарев 84 ёшида вафот этди. Токарев умри охирида онгологик хасталик билан оғригани айтилмоқда.\nЯна бир давлат мустақил бўлмоқчи\nШотландия сайловчилари агар референдум ўтказилса, Буюк Британиядан мустақиллик учун овоз беради. Буни бизнесмен ва сиёсатчи Майкл Эшкрофтнинг сўров натижалари тасдиқлади. Сўровда қатнашган 1минг 19 сайловчининг 46 фоизи мустақиллик учун овоз беришини, 43 фоизи эса қарши чиқишини билдирган. Aгар улар овоз беришларини билмаганларини айтганларни ҳисобга олмасангиз, бу сайловчиларнинг 52 фоизи Шотландия мустақиллигини қўллаб-қувватлаётганини англатади.


Шмейхель – Даниянинг 2015 йилги энг яхши футболчиси! » Скачать музыку бесплатно новинки музыки 2016-2017\nШмейхель – Даниянинг 2015 йилги энг яхши футболчиси!\nКомментариев: 0 Просмотров: 238 Дата: 23-03-2016, 12:33 “Манчестер Юнайтед” клубининг собиқ афсонавий дарвозабони Петер Шмейхелнинг ўғли Каспер Шмейхель Даниянинг 2015 йилги энг яхши футболчиси деб топилди. Шмейхель Англия чемпионлигига тобора яқин келаётган “Лестер” клубининг дарвозабони ҳисобланади. Жорий мавсумда Каспер “Лестер” дарвозасини ҳозиргача ўтказилган барча 33та учрашувда қўриқлаган. Эслатиб ўтамиз, Данияда сўнгги бор дарвозабонлардан айнан Петер Шмейхель йилнинг энг яхши футболчиси деб топилганди. Мамлакат футболи тарихида иккинчи бўлиб, энди унинг ўғли йил ўйинчисига айланди. - деб хабар бермоқда Stadion.uz нашри.


Китоблик 14 ёшли Жасурбек университет талабаси бўлди\n23 январ 2021, Тошкент вақти: 05:49\nЖасурбек Ғуломов. Қарши университети сайтидан олинган сурат.\nКитоб туманидан бўлган 14 ёшли Жасурбек Ғуломов Қарши давлат университети талабаси бўлди.\nУниверситет расмий сайтида билдирилишича, Жасурбек Ғуломов биология факультетининг биринчи курсига қабул қилинган ва давлат гранти асосида ўқийди. Ғуломов тест синовида 120,9 балл олган.\n2004 йилда туғилган Жасурбек Ғуломов Китобдаги 3-сонли академик лицейни жорий йилда муваффақиятли якунлаган ва 14 ёш 212 кунлигида Ўзбекистоннинг энг ёш абитуриенти бўлган эди.\nЖорий йилда олийгоҳларга ўқишга кириш учун ёш чеклови олиб ташлангани ортидан Ўзбекистонда кўплаб кекса ёшдаги кишилар ҳам тест синовларида қатнашиш учун ҳужжат топширган эдилар.\nДавлат тест марказининг билдиришича, 25 ёшдан кичик абитуриентлар сони 862 977 нафарни, 25-30 ёш оралиғидагилар 103 276 нафарни, 40-50 ёшлилар 14 014 нафарни ва 50 ёшдан катталар сони 672 нафарни ташкил этган.\nИюль ойида сурхондарёлик 80 ёшли Тўхтамиш Султонов Ўзбекистондаги энг ёши катта абитуриент бўлгани хабар қилинган эди. Бироқ у тестдан оз балл олиб қолгани учун университетга ўқишга кира олмади.


"Рақс сеҳри" Халқаро фестивалининг тантанали очилиши бўлиб ўтди »\n"Рақс сеҳри" Халқаро фестивалининг тантанали очилиши бўлиб ўтди\n15 сентябрь, 2018 44 jizzax Jizzax vb yangiliklari\nЎзбекистон Республикаси Маданият вазирлиги, Туризмни ривожлантириш давлат қўмитаси, Хоразм вилоят ҳокимлиги ва бошқа ташкилотлар ҳамкорлигида ўтказилаётган фестивалнинг очилиш маросими Хива шаҳридаги “Ичан-қалъа” давлат музей-қўриқхонасида бўлиб ўтди.\n– Хивани эртакнамо шаҳар деб эшитган эдим, – дейди польшалик сайёҳ Каша Бейжик. – Қаранг, бугун ўзим бунга гувоҳ бўлиб турибман. Саёҳатимиз мана шундай рақс фестивали бўлиб ўтадиган кунларга тўғри келганидан ниҳоятда хурсандмиз.\nАхир, бундай имконият яна бўладими-йўқми, номаълум. Рости, миллий рақсларингиз жозибасидан сеҳрланиб қолдик гўё. Фурсатдан фойдаланиб, ҳамроҳларим билан бирга рақсларингизнинг айрим ҳаракатларини ўрганамиз. Бу ердан олган таассуротларимизни ўз юртимизда яқинларимизга албатта сўзлаб берамиз. Уч кун давом этадиган фестиваль доирасида рақс усталари томонидан маҳорат дарслари, ижодий суҳбатлар, ансамблларнинг чиқишлари, саҳналаштирилган томошалар, турли кўргазмалар ўтказилиши кўзда тутилган.\nРақс инсонга самимият ва яхшилик каби туйғуларни бахш этадиган ниҳоятда нозик санъат тури. Аслида, энг дилбар туйғулар билан чамбарчас боғлиқ рақсларда миллатнинг қадим ўтмишидан то бугунги кунигача ўз аксини топади. Бинобарин, рақсларимизда кўҳна замин тарихи, халқимизнинг ўзига хос анъаналари акс этади. Фестивалнинг очилиш маросимида Ўзбекистон Республикаси Маданият вазири Б.Сайфуллаев, Хоразм вилояти ҳокими вазифасини бажарувчи Ф.Эрманов ва Чехия Республикаси Фавқулотда ва мухтор элчиси маслаҳатчиси И. Поспешиловалар сўзга чиқди.\nТантанали очилишидан сўнг, барча меҳмонлар ва иштирокчилар “Ичан-қалъа”нинг "Ота дарвоза"сидан икарига ташриф буюришди. Турли давлатлар номланиши билан ўтган саф, республиканинг ҳудудини намоён этувчи либослардаги раққосалари “Ичан-қалъа”да юриши барчани лол қолдирди. Девор бўйлаб ансамбль жамоаларининг шўх чиқишлари томошабинларни рақсга чорлаб, завқ олдиришди.\n“Бағрикенг Ўзбекистон” ёшлар фестивали ўтказилди


Бухорода харидорга сотилган носоз тикув машинаси янгисига алмаштириб берилди / Ўзбекистон янгиликлари, энг сўнгги хабарлар\nЖАМИЯТ 0 Шархлар 854 кўрилди\nБухорода харидорга сотилган носоз тикув машинаси янгисига алмаштириб берилди\n– Фуқаро Саидова Ойгул ЯТТ Раджабов Бахтиёр Икромовичга қарашли тикув машиналари сотиш дўконидан 2018 йил 22 март куни 2 400 000 сўмга “JACK” русумли тикув машинаси сотиб олган\n– Аммо 4 ойда тикув машинаси яроқсиз ҳолатга келган\n– Истеъмолчига тикув машинаси янгисига алмаштириб олиб берилди\nБухоро шаҳар истеъмолчилар ҳуқуқларини ҳимоя қилиш жамиятига 2018 йил 20 июлда Бухоро шаҳар Хафзи Бодом кўчаси 16-уйда яшовчи фуқаро Саидова Ойгул ёзма ариза орқали мурожаат қилиб, истеъмолчи сифатида бузилаётган ҳуқуқларини ҳимоя қилишда амалий ёрдам беришни сўраган. Бу ҳақда Истеъмолчилар ҳуқуқларини ҳимоя қилиш жамияти UZ24’га хабар қилди.\nИстеъмолчи Бухоро шаҳар Ибн Сино кўчасида жойлашган ЯТТ Раджабов Бахтиёр Икромовичга қарашли тикув машиналари сотиш дўконидан 2018 йил 22 март куни 2 400 000 (икки миллион тўрт юз минг) сўмга Хитой давлатида ишлаб чиқарилган “JACK” русумли тикув машинаси сотиб олган. Истеъмолчига 5 йил кафолат муҳлати берилган, аммо 4 ойда тикув машинаси яроқсиз ҳолатга келганлиги сабабли савдо ходимига ушбу ҳолатни тушунтирганида ҳеч қандай натижа бўлмаган. Истеъмолчи сифатида ҳақ-ҳуқуқини тиклаб беришни сўраб қилган мурожаатидан кейин, Бухоро шаҳар жамият ходимлари томонидан ушбу аризани ўрганиш бўйича тузилган махсус гуруҳ ҳақиқатдан ҳам савдо дўкони ходими томонидан истеъмолчига сифатсиз ускуна сотилгани аниқланди.\nАризани ўрганиш жараёнида истеъмолчига тикув машинаси янгисига алмаштириб олиб берилди ҳамда истеъмолчининг муаммоси ижобий ҳал этилди. Тадбиркор бундан кейин бундай ҳолатларни қайтармаслиги тўғрисида огоҳлантирилди.\nБухорода янги туристик маскан очилди


27123 Ўқиш режими + -\nВайроналар орасида шарпаси кўринган Холид уч ёшли синглиси билан одамлар тўпланган жойга қараб келяпти. Халойиқ бугун ҳам 28 кишини дафн қилмоқда. Шаҳар аҳли бу ҳолга кўникиб қолган. Аҳолининг асосини қариялар, аёллар ва болалар ташкил этишади. Уларнинг устидан тез-тез ёғилиб турадиган ёмғир, аниқроғи ўқ ёмғири кишиларни саросимага солмай ҳам қўйган.\nХолид сўнгги бор уч кун олдин бир яхши киши сабаб қорин тўйдирганини эслар, уни яна кўриб қолиш учун Аллоҳга ёлвориб, қўлларини чўзиб дуо қиларди. Ҳа, мана ўша одам! Холид у томон юриб борди. Кишининг қўлидаги халтада нон бор эди. Холид нонни олди. Ҳалиги киши эса индамас эди. Чунки унда тириклик аломатидан асар ҳам қолмаганди.\nАка-сингил юриб бориб, оламон ичига кирди. Бу вақтда шаҳарнинг бошқа қисмларида деярли ҳеч ким йўқ. Ҳамма шу ерга тўпланган. Жанозадан кейин Холид бўғиқ овозда, минг дарду алам билан кишиларга қараб сўз қотди.\n– Эй одамлар, менга қулоқ солинг! Сизларга айтар баъзи сўзларим бор. Диққат билан тингланг! Жон қулоғингиз билан эшитинг! Эсингиздами, бобом сизларга қарата катта бир ҳалқада огоҳлантириш ўлароқ ваъз айтган эдилар?! У пайтда бизда бу урушнинг олдини олиш имкони бор эди. Лекин ичингиздан баъзилар отилиб чиқиб, бобомни куфрда айблади. У киши келтирган ривоятларнинг санади заиф, деб туриб олди. Натижа нима бўлди? Ўшалар хоҳлагандек бўлди! Айнан улар сабаб кўплар фитнага йўлиқди.\nЭсланг, Ибн Умар розияллоҳу анҳу айтишларича, Расулуллоҳ соллаллоҳу алайҳи васаллам: «Ким умматимга қилич кўтарса, жаҳаннамнинг етти эшиги бордир. Бир эшиги умматимга қилич кўтарган кимсалар учундир», деганлар. Сизлар бир-бирингизга қарши қурол кўтардингиз. Оқибатда эса душманлар ўқи остида қолдингиз. Наҳот, бу замин Исломга неча асрлар давомида неча минглаб уламоларни етиштириб берганини унутган бўлсангиз?! Илм аҳлларининг қонини-ю жонини ҳалол санагувчилар, наҳот, бугун Роббиларининг ушбу оятларини унутдилар: «Албатта, Аллоҳдан бандалари ичидан фақат олимларигина қўрқарлар» (Фотир сура, 28- оят). Улар эса олимларни қатл қилишдан қўрқмадилар-ку.\nИмом Ҳасан ал-Басрий роҳматуллоҳи алайҳнинг сўзларини эсланг: «Олимнинг ўлими – Исломдаги бўшлиқ, уни замонлар ўтиши тўлдира олмайди». Биз эса заминни шу буюк зотлар билан тўлдириб ташладик. Атрофимизда эса мазлум обидлар ва сохтадил мунофиқлар қолишди. Аллоҳдан нусрат, албатта, келажак. Фақат бир шарт ила! Биз У Зот билан ўзимиз орамиздаги алоқани тиклашимиз даркор. Эй инсонлар, Роббингизга қайтинг. Етар шунча қурбонлик!\nМен аввало бобомдан, сўнг ота-онамдан ва бошқа яқинларимдан ажрадим. Ҳаммамиз яқинларимиздан айрилдик. Энди биз ҳаёт қолган олимларимиз этакларини маҳкам тутишимиз, улардан илм олиб, унга амал қилмоғимиз керак!\nХолид сўзини тугатгач, синглиси қўлидан тутганича йўлида давом этди. Оламон боши эгик ҳолда турар, ҳеч ким ҳеч нарса демас эди...\nСаудиянинг Ҳаж ишлари бўйича Вазирлиги, ҳаж амалини бажаришга келган зиёратчи аёлларнинг хизматига тарихда биринчи маротаба аёлларни ёллашга келишишди. давоми...\n01:14 / 13.02.2017 1419\n08:44 / 31.03.2019 504\n09:26 / 19.01.2017 1201\n00:59 / 04.03.2017 3177


"Қизил хоч вазиятни ўзгартира олмайди"\n25 май 2022, Тошкент вақти: 10:04\nКузатувчиларга кўра, Халқаро Қизил хочнинг ўзбек қамоқхоналарига ташрифи қийноқларга солинаётган маҳбуслар аҳволини яхшилай олмайди.\nСентябр ойидан Халқаро Қизил хоч ташкилоти вакиллари яна Ўзбекистон қамоқхоналарига кириш имконига эга бўлди.Бироқ бу ташриф хулосалари жамоатчиликдан мутлақо сир тутилади.\nХалқаро қизил хоч ташкилотининг Ўзбекистондаги вакили Раул Форустернинг Озодликка билдиришича, жорий йилнинг сентябр ойидан бошлаб улар мамлакат қамоқхоналарига киришга расман рухсат олишган.\n- Ҳа, бу ҳақиқат! Халқаро Қизил Хоч қўмитаси 2009 йилнинг сентябр ойидан бошлаб Ўзбекистон қамоқхоналарига кириш имконини қайта йўлга қўйди, -деди Раул жаноблари.\nБироқ унинг айтишича, бу сафар натижалари матбуотга мутлақо ошкор қилинмайди.\n- Биз хулосаларимиз ва тавсияларимизни ҳукуматга махфий равишда етказамиз. Биз оммавий ахборот воситаларига нима ишлар қилаётганимиз ҳақида хабар берамиз. Аммо ҳеч қачон қамоқхоналарда гувоҳи бўлганимиз ҳолатлар ва маълумотларни матбуот орқали эълон қилмаймиз.\nБиз Ўзбекистон Ички ишлар вазирлигига қарашли республика жазони ижро этиш бошқармаси назоратидаги барча аҳлоқ тузатиш колониялари ва тергов бўлимларига ташриф буюрамиз, деди Раул Форустер.\nРаул жанобларининг айтишича, бу ташрифлар фақат Ўзбекистон ҳукумати билан келишилган ҳолда амалга оширилади.\n- Қамоқхоналарга сафарлар Халқаро Қизил хоч қўмитаси билан Ўзбекистон ҳукумати ўртасидаги ўзаро шартнома асосида амалга оширилади. Ушбу шартнома асосида ҳукуматга қарашли ва Республика жазони ижро этиш бошқармасига бўйсунадиган объектларга борамиз холос. Чунки Халқаро Қизил хоч қўмитасининг қамоқхоналарга ташриф талаблари бутун дунё бўйича бир хилда. Ташкилотимиз аввалдан тегишли ҳукумат билан келишиб олади, деди Раул Форустер.\nХалқаро Қизил хоч ташкилоти Ўзбекистон қамоқхоналарига кириш имконидан 2004 йилда маҳрум бўлган эди.\nУзоқ йиллик музокаралар натижасида Қизил хоч ташкилоти ўтган йилда Ўзбекистон қамоқхоналаридаги аҳвол билан бевосита танишиш имконини қайта йўлга қўйишга муваффақ бўлди. Аввалига рухсат олти ойлик синов муддати билан берилди. Жорий йилнинг сентябр ойидан бошлаб эса ташкилот вакиллари яна Ўзбекистон қамоқхоналарига сафарларини қайта йўлга қўйдилар.\nТошкентдаги қийноқларга қарши кураш тезкор гуруҳи фаоли Суҳроб Исмоилов Қизил хоч ташкилотининг мамлакат қамоқхоналарига кириш имконини қайта қўлга киритиши натижасида Ўзбекистон қамоқхоналари ва маҳбуслари учун улкан ўзгаришлар кутиш қийин деган фикрда.\n-Қизил хочга яна Ўзбекистон қамоқхоналарига кириб текшириш ва аҳволни кузатиш бўйича рухсат берилиши ҳақиқий ҳолатда бирор бир радикал ўзгаришларга олиб келмайди, ҳали бери. Чунки Қизил хоч давлатлар билан икки томонлама келишув асосида ишлайди.\nҚизил хоч ўзининг кузатуви натижасида маълум бўлган барча ҳолат бўйича маълумотларни фақатгина ҳукумат томони билан ўртоқлашади. Аҳволни ўзгартириш бўйича ўзининг тавсияларини ҳам ҳукумат томонига беради.\nМана шу ваколатдан келиб чиқиб биз айта оламизки¸ Қизил хочнинг Ўзбекистон қамоқхоналарига киришига яна рухсат берилишидан вазиятнинг яхшиланишини кутмаслик керак. Бу ноўрин бўларди.\nЛекин баъзи бир маҳбуслар гуруҳи бор. Масалан¸ сил касалига мубтало бўлган маҳбуслар гуруҳи¸ ҳозирги пайтда қамоқхонадаги маҳбуслар орасида ОИТС касаллиги ҳам кўпайиб бораëтган экан. Мана шунақа алоҳида ҳимояга ëки сақлаш режимига муҳтож бўлган маҳбуслар гуруҳига нисбатан аҳвол яхшиланиши мумкин. Чунки Қизил хоч ўзининг гуманитар дастурлари орқали ëрдамини кучайтириши мумкин.\nЛекин фуқаролик эркинликлари ва ҳуқуқлари жуда жиддий равишда бузилаëтган маҳбуслар гуруҳлари бор. Қийноққа солинаëтган маҳбуслар гуруҳлари ëки қариндош-уруғлари билан учрашувлар узоқ муддатдан бери белгиланмаган маҳбуслар гуруҳлари¸ сиëсий маҳбуслар гуруҳига нисбатан ўзгаришни биз Қизил хочнинг давом этадиган кузатувларидан кутмаслигимиз керак, деди Суҳроб Исмоилов.\nЮқорида Қизил хочнинг Тошкентдаги вакили қамоқхоналарга ташрифлар махсус келишув асосида аввалдан белигиланишини қайд қилиб ўтганди.\nБу эса қамоқхона маъмурлари Қизил хоч вакилларини кутиб олишга “тайёргарлик” кўриш имконига эга эканлигини билдиради.\nСобиқ маҳбус Мўътабар Тожибоева 2008 йили Қизил хоч вакиллари ташрифи учун қамоқхонада бўлган ана шундай “тайёргарлик”ка шахсан гувоҳ бўлган.\n-2008 йил март-апрел ойларида халқаро Қизил хоч вакиллари аëллар колониясига келишган пайтда, улар маҳкумалар билан учрашишларидан олдин муассаса вакиллари маҳбуслар билан тушунтириш ишлари олиб боришган.\nУлар “Булар келади ва кетади. Сизларга ҳеч қандай фойда бўлмайди”, деб айтишган. Қизил хоч келганда¸ икки кун маҳкумаларга уколлар қилишган¸ муолажаларни жуда яхши қилишган. Овқатлар жуда ҳам яхши бўлган. Ҳатто бир кун тушлик пайтида маҳкумаларга компот ҳам беришган. Ўзи асли берилмайди.\nҚизил хоч вакиллари келиши арафасида улар ҳамма жойни ремонт қилишган. Ҳожатхоналарга совунлар¸ қоғозлар қўйиб қўйишган. Қизил хоч вакиллари келиб кетган куннинг эртасига Қизил хоч вакилларига муаммоларни айтган маҳкумаларни жазолаш учун бутун зонани ҳукуматни улуғловчи бир шеърни қўшиқ қилиб айтишни талаб қила бошлашди. Кетаëтганда ва овқатланишдан қайтиб келаëтган пайтида ҳукуматни мақтаб ëзилган шеърни қўшиқ қилиб айтиш керак эди, деди Мўътабар Тожибоева.\nОзодликка маълум бўлишича, Қизил Хоч вакиллари яқинда Ўзбекистонда энг мудҳиш қамоқхона номини олган Жаслиқни ҳам бориб кўришган.\nМўътабар Тожибоева тилга олган махсус тайёргарлик Жаслиқда ҳам амалга оширилган бўлса ажаб эмас.